
INTRODUCERE 


în multe privinţe, lumea este în secolul XXI un loc agitat, 
aşa cum a fost de altfel dintotdeauna, dar în anumite pri- 
vinte, ea este acum mai agitată ca oricând. Ritmul vieţii 
actuale ne solicită aproape la capacitate maximă. Uneori, 
în astfel de circumstanţe prosperăm; alteori, abia rezis- 
tăm. Şi totuşi mereu ne găsim în situaţia de a căuta o 
ţintă amorfă, schimbătoare, numită „fericire”. 

Dar ce este fericirea? 

întreabă acest lucru doi oameni la întâmplare, pe 
stradă, şi vei primi, probabil, două răspunsuri total 
diferite. Desigur că vor exista nişte asemănări legate de 
metodele folosite de ei pentru a găsi fericirea - precum 
agitația continua pentru a obţine tot mai multe resurse 
materiale. Până la urmă însă, toate descrierile fericirii au 
în comun faptul că ea „este lucrul după care aleargă” cei 
mai mulţi dintre noi. 

Toţi ne aflăm într-o cursă pentru vieţile noastre, în 
care ne-am stabilit, în cel mai bun caz, câţiva parametri 
care să ne ajute să ne dăm seama când ne apropiem de 
ţintă şi când am îndeplinit ceea ce ne-am propus. Dacă şi 
tu te afli în acelaşi impas, felicitări! Ai ajuns în locul 
potrivit. Bine, poate nu este singurul loc potrivit, dar este 
unul potrivit. Cartea de faţă îşi propune să-ţi fie aproape 
atunci când te afli într-o stare de nesiguranţă şi de 
confuzie, să te însoţească în această călătorie şi să te 
ajute să-ţi dai seama încotro te indrepti. Pe parcurs, vei 


descoperi că tu deţii controlul asupra a ceea ce înseamnă 

fericirea şi tu hotarasti de câtă ai nevoie. 

Există numeroase cărţi, articole şi site-uri care îţi pro- 
mit formule rapide şi exacte pentru a experimenta 
bucuria şi împlinirea. Dar acesta este un manual de 
practici zen. Este un ghid de observaţii şi de recomandări 
inspirate de o tradiţie care recompensează nu doar 
credinţa simplă, ci şi munca asiduă, o tradiţie care este 
urmată cu uşurinţă, dar care nu e deloc uşoară şi nici nu 
promite nimic, în schimb oferă enorm. în acest mod, 
practica zen te ajută să înţelegi faptul că linia de finiş pe 
care o cauţi a fost dintotdeauna chiar sub ochii tăi. 

Dacă înainte să găseşti această carte ai căutat răspun- 
suri în altă parte înseamnă că deja mergi pe o cale bine 
stabilită. Tradiţia zen a fost mereu o şcoală de gândire 
subversivă şi ea serveşte drept o cale nouă pentru cei 
care au încercat deja orice altceva. Adevărul este că 
drumul pe care vei porni are sens doar dacă ai curajul de 
a-l înfrunta cu onestitate. Până la urmă, zenul este o cale 
bine bătătorită pentru cei care au epuizat alte direcţii 
căutând fericirea şi care acum sunt pregătiţi să se 
scufunde sau să inoate, să o ia de la capăt. 

De peste 1.500 de ani, zenul s-a dovedit a fi o metodă 
unică şi neconvenţională, dar totuşi eficientă, care îi ajută 
pe oamenii asemenea ţie să treacă încrezători peste incer- 
titudinile vieţii. Spre deosebire de alte practici spirituale, 
zenul îşi îndrumă adepţii nu prin oferirea unor răspunsuri 
clare sau a unor reiterări continue ale aşa-zisei intelep- 


ciuni. Mai degrabă, el formulează întrebări referitoare la 

implicarea 
personală. Ne 
învaţă cum să ne 
împăcăm cu 
necunoscutul şi 
cu momentele 
ocazionale de 
confuzie, 
deoarece acestea 
ne dezvăluie 
înţelepciunea 
profundă care 
apare atunci 
când analizăm o 
experienţă 
obişnuită ca şi 
cum ar fi nouă. 


Dacă eşti pregătit să cauţi fericirea, lăsând deoparte 


preocuparea de-a o găsi, şi dacă vrei să înveţi să accepti 


necunoscutul în loc să aştepţi răspunsuri la orice, această 


carte este pentru tine. Sper să-ţi fie un companion de în- 


credere şi un ghid statornic care să te ajute să renunti la 


certitudine în momentele când aceasta nu îti foloseşte la 

> » NIMIC. 


CUM SA FOLOSEŞTI 
ACEASTĂ CARTE 


Cartea de faţă este organizată în două secţiuni diferite. În 
primul şi al doilea capitol, îţi voi prezenta în linii mari 
tradiţia zen şi îţi voi oferi câteva perspective de bază care 
au ajuns să definească această practică şi şcoală de 
gândire. Voi aborda şi noţiunea de fericire şi modul în 


care exerci- 
> J ? 


tiile zen pot ajuta la obţinerea acesteia. 

Apoi, în capitolele al treilea, al patrulea şi al cincilea, 
voi explora practici şi meditații zen specifice, care te vor 
ghida spre integrarea spiritului acestei tradiţii în viaţa ta 
de zi cu zi, pregătind astfel terenul pentru obţinerea 
fericirii. Vom începe prin a învăţa să parcurgem conştient 
sarcinile obişnuite din fiecare dimineaţă, vom trece apoi 
la provocarea de a fi total implicaţi în ceea ce facem şi 
vom afla cum să ne concentrăm la locul de muncă cu 
ajutorul atenţiei zen. Mai departe, capitolele al şaselea şi 
al şaptelea te vor ghida spre integrarea proceselor 
specifice practicii zen în ritualurile de seară, continuând 
antrenamentele atunci când pare cel mai greu sau chiar 
imposibil. 

Dacă citeşti această carte din scoarță în scoarță, o poţi 
termina într-o zi sau două. Dar acest interval abia dacă îti 


ajunge pentru a înţelege materialul prezentat, cu atât mai 

puţin pentru a-l explora şi a-l pune în practică în moduri 
semnificative. Volumul de fată nu este menit să fie citit şi 
apoi abandonat într-un colţ al camerei. Pentru a profita 
cât mai mult de aceste pagini, te încurajez să le abordezi 
conţinutul în aceeaşi manieră in care ai interactiona cu 
un profesor de zen: pune întrebări şi fii gata să analizezi 
răspunsurile, chiar dacă la început îţi par confuze sau 
copleşitoare. Apoi, când te simţi pregătit, revino pentru 
încă o rundă, asteptandu-te să fie la fel, dar mai intensă. 
Sunt convins că, citind această carte, te vei simţi adeseori 
fie frustrat, fie uluit, iar uneori în amândouă modurile 
deodată. 

Chiar şi aşa, ţine minte că exerciţiile prezentate aici 
sunt menite a fi explorate pe rând, indiferent cât de 
complexe, de dureroase sau de subtile ţi se par la început. 
Te invit să-ţi aloci timp, cel putin câteva zile, pentru a 
construi o relaţie cu fiecare exerciţiu - adică pune-l în 
aplicare, acorda-i atenţie, lucrează cu el şi lasa-l sa 
lucreze pentru tine. 


Bun venit in lumea practicii zen! 

O SCURTA ISTORIE 
AZENULUI 


Poate părea uşor să începi să asimilezi practica zen, dar 
cu siguranţă nu este chiar aşa. De aceea, în acest capitol 
ne vom pregăti mai bine analizând istoria, evoluţia şi 


diversele manifestări ale tradiţiei zen. Vom 


» >> 


aborda numeroase înţelesuri legate de filozofia fun- 
damentală pentru a te călăuzi către variatele procese 
meditative şi exploratoare ale practicii zen. Vei afla mai 
multe lucruri despre o serie de concepte de bază ca să te 
pregăteşti şi să te concentrezi pentru a obţine cât mai 


mult din călătoria ta zen. 


CE ESTEZENUL? 


La drept vorbind, zen este un cuvânt japonez derivat din 
chinezescul chan, care, la rândul său, provine din 
termenul sanscrit dhyana. în esenţă, fiecare înseamnă 
„meditaţie” sau „contemplare”. La origine, acestea erau 
nişte cuvinte care descriau în general o serie de practici 
de introspectie, desfăşurate în linişte si din sezut, 
intalnite la religiile din subcontinentul indian. Dar in jurul 
anului 520 d.H., odată cu venirea in China a unui înţelept 
budist indian si semi- mitic, numit Bodhidharma, zenul a 
inceput sa capete o semnificatie speciala. Bodhidharma 
este considerat, pe scara larga, fondatorul traditiei zen. 
Nucleul doctrinei sustine ca zenul este ,o invatatura 
speciala, in afara scripturilor, independenta de cuvinte 
sau de semne, care se adreseaza direct adevaratei naturi 


mentale, permitandu-ne sa devenim con- stienti.” 
>> 
Fiind o tradiţie spirituală aflată într-o continua 


evoluţie, zenul există sub forma unui curent permanent 
de instruire individuală, transmis de la profesor (sau 
maestru) către elev, şi nu ca o simplă colecţie de doctrine 
şi legi. Zenul nu este o modalitate de a cultiva moralitatea 
sau virtutea în mod special şi nici nu presupune adorarea 
vreunui guru sau a vreunei zeități. în schimb, el 
reprezintă o metodă de a-ţi analiza holistic şi cu 
meticulozitate propria existenţă, dar şi de a depăşi 
concepţiile greşite şi, de multe ori, inadecvate, referitoare 
la mersul vieţii, adunate de la alţii. 

Putem spune că zenul reprezintă o filozofie şi o 


practică înrădăcinate adânc în învăţăturile de bază ale lui 

Siddhartha 
> 
Gautama, profesorul spiritual din secolul al V-lea, 


cunoscut în toată lumea drept Buddha. Spre deosebire de 
alte şcoli de gândire şi de practică budiste, zenul este 
menit a fi o expresie modernă, activă a trezirii lui Buddha, 
nu doar o simplă transmitere a învățăturilor sale. De 
aceea este greu să-l definim. Mereu se adaptează 
circumstanțelor actuale şi se prezintă în mod diferit 
fiecărui individ aflat în căutarea înţelepciunii sale. 
„lrezirea” pe care o propune nu este vreun fenomen 
supranatural, nepământean şi metafizic. Vorbim despre 
evoluţia unei constientizari intime a esenței vieţii, 
provenită din înţelegerea dobândită prin practicarea 
atenţiei concentrate. Preocuparea absolută în zen este 
conţinutul vieţii şi al experienţei tale. Zenul încearcă să 
treacă dincolo de concepţiile noastre greşite despre 
realitate şi ne invită să ne bucurăm de libertatea şi de 


fericirea care vin odată cu eli- 


5 


berarea noastră de modelele convenţionale, amăgitoare - 
de obicei, dobândite inconştient -, de gândire 
nesănătoasă şi limitativă. 

Dar cum ajungem acolo? Zenul ne provoacă să anali- 
zăm - probabil, pentru prima dată - tot ceea ce ştim şi 
credem ca este adevărat. Fără a lăsa vreun coltisor 
necercetat, adeptul zen învaţă să-şi găsească refugiul în 
ceea ce poate fi ştiut şi, din moment ce misterele pot fi 
doar intuite şi deduse, să se simtă confortabil în 
necunoscut. Doar în această situaţie, susţine tradiţia zen, 


putem cunoaşte pacea permanentă, bucuria şi adevărata 

fericire. 


CONCEPTII GREȘITE DESPRE ZEN 


Ai ales să citeşti această carte gandindu-te că ştii cat de 
cât ce reprezintă zenul, iar acum nu mai eşti aşa de sigur? 
E de înţeles. Zenul este un concept folosit de multe ori in 
mod greşit. Pentru o persoană obişnuită, cuvântul zen 
invocă tot felul de imagini şi aspecte: de la un fel de 
simplitate semi-spirituală până la reclame pentru produse 
modeme şi atrăgătoare sau experienţe variate, de la ţigări 
electronice până la cluburi de noapte. Deşi de multe ori 
termenul zen este însoţit de noţiuni populare, precum 
minimalism şi simplitate, nucleul tradiţiei se află dincolo 
de asemenea reductii sau simplificări ce nu fac decât să 
ascundă adevărata practică activă care este zenul. 

Una dintre cele mai exagerate concepţii greşite despre 
zen consideră că acesta este o practică religioasă exclusi- 
vistă, care provine din religiozitatea budistă premodernă. 
La cealaltă extremă, zenul este privit ca o filozofie a vieţii, 
îndoctrinată de sentimentele antisistem ce au definit asa- 
numita Generaţie Beat din anii '50-'60. Parti din tradiţia 
zen pot fi găsite în aceste două descrieri, dar orice carac- 
terizare exclusivă de aici încolo tinde să omită realitatea 
pe care doar practica şi studiul zen le pot dezvălui. 

Hai să analizăm mai bine câteva dintre miturile 


actuale referitoare la zen! 
Mit: Zenul nu poate fi definit. 


Adevăr: Realitatea este că zenul are destule graniţe 


perceptibile. Desi finite, limitele zenului se schimbă 

încontinuu în funcţie de momentul şi de cultura în care 
este introdus. 

Mit: Să practici zenul înseamnă să devii (călugăr) 

budist. 

Adevăr: Aşa cum am menţionat anterior, în mare, zenul 
se înscrie în tradiţia budistă şi, datorită acestor 
rădăcini, foloseşte în practica sa limbajul şi 
reprezentările budiste. Cu toate acestea, zenul nu este 
un exerciţiu spiritual care să se concentreze asupra 
unui zeu ori a unor zei creatori sau atotputernici. 
Teişti, atei sau nonteişti, toţi sunt liberi să exploreze 
zenul. Trebuie reţinut faptul că acesta nu este o 
practică limitată doar la călugări sau preoţi. Aproape 
chiar de la începuturile sale, filozofia zen a fost 
apreciată atât de practicantii asceti, cat şi de laici. 
Zenul nu se limitează nici la textele canonului budist 
sau ale altei religii ori filozofii. Tradiţia zen poate fi 
descoperită în multe scrieri. Cele mai importante 
dintre acestea sunt colecţiile de dialoguri dintre 
maeştri şi discipolii lor, pe care le numim culegeri de 


koan-un („paradoxuri”). 


Mit: Zenul este o formă de meditaţie. 


Adevăr: Obiceiul meditatiei în şezut se regăseşte în 
toate şcolile zen. Dar tradiţia nu este legată de perna 
de meditaţie. Mai degrabă, activitatea zen cea mai 
importantă şi cea mai răspândită este atenţia reciprocă 
la relaţia continuă de mentorat dintre un elev şi un 


maestru. 

Mit: Se crede că zenul este o practică dificilă. 


Adevăr: Pe de o parte, se spune că practicarea zenului 
este într-o oarecare măsură riguroasă, ba chiar dură 
uneori, dar nu e nevoie să fie aşa pentru a fi eficientă. 
Ceea ce implică practica zen este un angajament 
semnificativ, dezvoltat şi susţinut în timp. Zenul poate 
fi practicat cu succes într-o manieră blândă şi relaxată, 


mai ales când vine vorba despre exerciţiile avansate. 


CELE PATRU ADEVĂRURI NOBILE 


Deoarece doctrina zen îşi are rădăcinile în budism, este 
important ca practicantii ei să înţeleagă învăţăturile de 
bază ale acestei tradiţii. 

Conform budismului, Siddhartha Gautama, care va de- 
veni cunoscut drept Buddha, s-a născut într-o familie no- 
bilă, având acces în acea perioadă la toate bogăţiile şi 
privilegiile posibile. Dar Gautama a fost şocat de 
realitatea batranetii, a bolii şi a morţii - caracterul 
temporar al vieţii omului. S-a întrebat cum pot fi fericiţi 
oamenii ştiind că vor muri, în ciuda oricăror încercări de 
a dobândi bunăstarea? Tocmai această întrebare l-a făcut 
pe Gautama să caute răspunsuri, sensuri, dar şi să scape 
de preocuparea de a sti mai mult. 

Eforturile iniţiale ale lui Buddha de a-i învăţa pe alţii 
au dus la descoperirea Celor Patru Adevăruri Nobile: 
dukkha, samudaya, nirodha şi marga. Pe scurt, aceste 
patru cuvinte se traduc prin „suferinţă”, „cauza 
suferinţei”, „încetarea suferinței” şi  „calea”. Ele 


reprezintă enuntarea unei probleme, analizarea acesteia, 

soluţia şi implementarea. Cele Patru Adevăruri Nobile, 
dar mai ales dukkha şi samudaya, nu încearcă să explice 
exact de ce există suferinţa. învăţăturile zen despre 
suferinţă sunt interesate de modalitatea în care aceasta 
există. Calea zen este pentru oamenii pregătiţi să 
transceandă teoriile şi poveştile şi să abordeze acele 
lucruri din viaţă care pot fi cunoscute şi asupra cărora se 


poate interveni. 


Suferi nta 


Primul concept care cuprinde invataturile Celor Patru 
Adevaruri Nobile este dukkha. Acesta este un cuvant 
sanscrit care înseamnă „cercul care leagă”, dar colocvial 
se traduce prin „suferinţă”. Pe scurt, tradiţia zen începe 
cu înţelegerea faptului că suferinţa există, indiferent dacă 
ea este mai mică sau mai mare. Natura fundamentală a 
condiţiei umane - indiferent de cum am ajuns astfel - e 
marcată de dezamăgire. Mai important decât motivul este 


să aflăm modalitatea în care am ajuns să suferim. 


Cauza suferinţei 


Al Doilea Adevăr Nobil este samudaya, un alt cuvânt 
sanscrit care se referă, în esenţă, la cauzele şi condiţiile 
suferinţei legate de „cerc” (sau de dukkha). Cu alte 
cuvinte, este ,modul” in care zenul observa ca aceasta 
nemultumire, care e specifica experientei umane, apare 
de obicei cand consideram si tratam lucrurile efemere, 
temporare si tranzitorii din viata noastra de parca ar fi 


altceva. Atunci cand ne legam si ne atasam de lucruri ce 

nu pot fi legate şi ataşate cu succes, apare dorinţa ca 
situaţia sa fie altfel decât este. Pe scurt, devenim orbiti de 
această imposibilitate deoarece percepem lucrurile altfel 


decât sunt de fapt şi de aceea suferim. 


încetarea suferinţei 


Fără o intrigă, primele două afirmaţii pot părea sumbre 
ca perspectivă. Din cauza aceasta, unii consideră 
budismul drept o religie nihilistă. Dar învăţătura zen 
despre suferinţă se preocupă de cum există aceasta, ca o 
modalitate de a găsi o soluţie. Calea zen este destinată 
oamenilor pregătiţi să transceandă teoriile şi poveştile şi 
să abordeze lucrurile care pot fi cunoscute şi asupra 
cărora putem interveni. Astfel, ajungem la Al Treilea 
Adevăr Nobil, nirodha sau „încetarea”, care susţine că nu 
este nevoie ca situaţia să stea astfel. Ne putem găsi de 
cealaltă parte a suferinţei şi putem scăpa de prinsoarea ei 


asupra experienţei noastre. 


Calea 


Aminteste-ti că tradiţia zen este preocupată „nu de ce, ci 
de cum”. lar „cum” este Al Patrulea Adevăr Nobil, sau 
marga, „calea înainte”. Printre învăţăturile zen de bază, 
ea mai este cunoscută drept Calea Octuplă, fiind formată 
din înţelegerea corectă, intenţia corectă, vorbirea 
corectă, acţiunea corectă, modul de viaţă corect, efortul 
corect, atenţia corectă şi concentrarea corectă. Aceste 
opt aspecte, pe care le vom examina mai detaliat, trebuie 


dezvoltate în tandem, deoarece se sprijină reciproc. 

împreună, ele promovează elementele esenţiale ale 
practicii budiste: conduita etică, ghidarea mentală şi 
cultivarea înţelepciunii. Folosirea cuvântului „corect”, 
specifică tradiţiei zen, duce cu gândul la redresarea unei 
nave care este în derivă. într-un sens foarte real, din 
perspectiva zen, ce e „corect” este definit doar prin ceea 
ce se întâmplă chiar acum, în acest moment, căci nu 
există nicio altă realitate alternativă în care să fugim. Ce 
e corect este pur şi simplu ce există acum, iar lucrurile 
sunt cum sunt. Doar văzându-le astfel putem să le 
acceptăm şi să răspundem realităţii înseşi în concordanţă 
cu realitatea aşa cum este. Drept rezultat, suferim mai 


puţin. 


CALEA OCTUPLĂ 


înţelegerea corectă: Buddha ne învaţă că modalitatea 
prin care putem să ne aflăm dincolo de suferinţele 
noastre este să vedem lucrurile aşa cum simt ele, mai 
degrabă decât cum nu sunt. Acest lucru se realizează prin 
cultivarea unei înțelegeri corecte. în general, 
interpretarea zen a Celui de-Al Patrulea Adevăr Nobil, 
marga (sau „calea” spre încetarea suferinţei), este 
conținută în totalitate în noţiunea înţelegerii corecte. 
După cum poate îţi aminteşti, chiar cuvântul zen 
înseamnă o conştientizare meditativă intensă - să vezi 
lucrurile exact aşa cum sunt acestea. Se speră că o conşti- 
entizare a realităţii aşa cum este ea va facilita acceptarea 
realităţii aşa cum este, ceea ce permite apoi acordarea cu 


realitatea aşa cum este şi, în cele din urmă, armonia cu 

realitatea în intenţiile noastre, în vorbele noastre, în 
acţiunile noastre şi în felul cum trăim, în eforturile 
noastre de a găsi fericirea, bucuria şi eliberarea, în modul 
cum ne manifestăm în momentul prezent şi în strădaniile 


noastre de a ne dedica complet acelei clipe. 


Intenţia corectă: Când pornim pe calea zen, este 
important să ne analizăm intenţia şi hotărârea. Calea spre 
„trezire” nu trebuie străbătută cu uşurinţă sau într-un 


mod distractiv. 


Orice altă intenţie care nu tinde spre o reorientare holis- 
tică şi radicală a vieţii şi a felului de a fi ale unei persoane 
va predispune la un eşec încercările de a urma calea zen. 
în timp, într-un sens foarte real, intenţia corectă este cea 
pe care o putem invoca în orice moment. Intenţia care ne 
va purta prin încercarea noastră de a deveni oameni 
consti- enti poate fi ceva spre care să tindem în mod 


proactiv si pe care să-l dezvoltăm în proporţii potrivite. 


Vorbirea corectă: Vorbirea noastră nu include doar ceea 
ce spunem, ci şi cuvintele şi ideile la care cugetăm. 
Gândurile noastre conceptuale (şi frecvente, adesea) ne 
influenţează lumea în mod semnificativ şi ne definesc 
experienţa şi, prin urmare, starea de bine (sau lipsa 
acesteia). Practicantul zen trebuie să acorde o atentie 
deosebită cuvintelor şi conceptelor sale deoarece, dacă 
ele nu sunt alese cu grijă, intrebuintarea lor pe parcursul 


vieţii pentru plăsmuirea realităţii va sabota eforturile de 

înţelegere conştientă. 


Acţiunea corectă: Acţiunea corectă reprezintă orice 
acţiune definită de conştientizare si intentionalitate - în 
multe privinţe, primele roade ale practicii zen - şi 
influenţată, în cazul ideal, de sentimentul controlului 
perfecţionat prin practică. Comportamentul nostru 
contribuie mai ales la inlantuirea cauză - efect, cunoscută 
în tradiţia budistă zen drept karma-vipaka, care poate 
avea urmări în viitorul nostru îndepărtat şi care, în 
aceeaşi măsură, ne poate apropia sau îndepărta de trezire 


şi de bunăstare. 


Modul de viaţă corect: Modul nostru de viaţă 
reprezintă, în esenţă, felul în care trăim, atât din punct de 
vedere financiar (cu multiplele sale implicaţii karmice), 
cât şi din perspectiva alegerilor noastre care, în cele din 
urmă, ne servesc la modelarea experienţei proprii. Dacă 
facem alegeri în concordanţă cu înţelepciunea izvorâtă 
din practică, vieţile noastre vor reflecta acest fapt şi, în 
cele din urmă, vor putea fi definite în mod adecvat drept 
„corecte”, indiferent de înlesnirile sau de dificultăţile 


întâlnite. 


Efortul corect: în acord cu înţelegerea relaţiei cauză - 
efect (karma-vipakd), se observă cu uşurinţă că eforturile 
noastre vor fi întâmpinate cu rezultate de acelaşi fel, atât 


timp cât acestea sunt posibile pe fondul unor forţe mai 

mari (Chiar cosmice) ce deja funcţionează în viaţa 
noastră. Dacă exersăm puţin sau mimăm intelectual 
trăirea conştientă, nu este cazul să ne aşteptăm la o 
transformare reală spre atingerea fericirii autentice şi 


durabile, cunoscută celor „treziţi”. 


Atenţia corectă: în spiritul Căii Octuple, atenţia corectă 
se concentrează mai ales asupra modului în care ne mani- 
festăm în orice moment şi a interesului pe care îl acordăm 
experienţei trăite (mai degrabă decât unor simple supra- 
puneri cognitive sau momente de visare cu ochii 
deschişi). Vieţile noastre se întâmplă chiar aici şi chiar 
acum, întotdeauna. Doar prin cultivarea unui simţ de 
conştientizare intentionala, de atenție concentrată 


oricând şi oriunde, putem obţine trezirea şi eliberarea. 


Concentrarea corectă: Concentrarea corectă poate, de 
asemenea, să însemne preocuparea corectă sau uniunea 
corectă cu experienţa proprie. Aşadar, această noţiune 
are de-a face cu potentiala noastră implicare totală in 
momentul prezent ca fiinţe integrate. Astfel, concentrarea 
corectă nu diferă de trezirea însăşi şi, drept urmare, de 
domeniul experienţei ce provoacă fericire în oricare 
dintre situaţiile în care fericirea este în concordanţă cu 


realitatea, devenind deci posibilă. 


PRIN CE DIFERĂ ZENUL DE ALTE TRADIȚII 


în ansamblu, tradiţia budistă are aproximativ 2.600 de 
ani. Budismul ortodox, cunoscut drept budismul 


Theravada („calea bătrânilor”), caută să urmeze cât mai 

îndeaproape învăţăturile originale ale lui Buddha. Totuşi, 
de-a lungul timpului, circumstanţele au dus la reformarea 
şcolii ortodoxe, care a devenit cunoscută în linii mari 
drept şcoala Mahayana („marele vehicul”). Odată ce 
tradiţia budistă s-a extins dincolo de cultura sa de origine, 
reconsiderarea doctrinelor sale fundamentale a rezultat 
uneori în forme noi şi de nerecunoscut de practică. Pe 
măsură ce acestea au intrat în contact cu alte şcoli 
religioase si spirituale, a început sa se manifeste 
sincretismul, dând naştere unor tradiţii hibrid, 
amestecând ortodoxia budistă cu spiritualitatea indigenă, 
non-budistă, cel mai cunoscut exemplu fiind ceea ce azi 
numim Vajrayana („vehiculul de diamant” sau „vehiculul 
de fulger”). 

Confruntate cu o multitudine de ortodoxii rigide, 
tradiţii de reformare noi şi de nerecunoscut, doctrine 
hibride, de multe ori neclare, unele mişcări de restaurare 
au încercat să regăsească natura originală a lui Buddha. 
Aici întâlnim zenul, o tradiţie care încorporează ipotezele 
fundamentale ale ortodoxiei budiste, finele observaţii 
critice ale tradiţiilor budiste de reformare şi înţelepciunea 
izvorâtă din întâlnirea budismului cu restul lumii. Zenul 
reduce toate aceste influente la unităţile lor funcţionale 
obişnuite, rezultând o şcoală de gândire şi de practică 
naturală, curată şi plină de energie. 

Zenul nu pretinde credinţă în sensul obişnuit al terme- 
nului, nici religiozitatea şi metafizica pe care le găsim în 
tradiţiile budiste anterioare sau concurente. Nu a păstrat 
nici noţiunile premoderne de biologie sau cosmologie, pe 
care le găsim în ortodoxia budistă, de exemplu. Iar 


tradiţia a criticat religiozitatea şi metafizica lipsită de 

substanţă a budismului Mahayana şi a renunţat la 
rădăcinile şamanice şi la preocupările pentru magie 
existente în alte tradiţii precum Vajrayana. Acestea fiind 
spuse, ceea ce a reţinut şi a integrat zenul este un înţeles 
profund al mijloacelor abile (cunoscute în budism drept 
upayd). Odată ce se dovedeau utile, tradiţia zen adopta cu 
lejeritate practici din alte şcoli budiste, intrebuintandu-le 
pentru scopurile şi obiectivele proprii - adică, trezirea 
completă a aderentilor săi, chiar în această viata, ca fiinţe 
eliberate, conştiente, deplin umane şi fericite. 

în forma sa cea mai simplă, zenul cere doar ca oamenii 
să se manifeste şi să încerce. De fapt, antrenamentul cel 
mai clasic pentru principiile de bază ale intrării pe calea 
zen este simplu, ba chiar puţin anost: „stai jos, taci şi fii 
atent”. 


BENEFICIILE PRACTICII ZEN 


O zicală tradiţională spune că zenul „nu e bun de nimic”. 
Aceasta înseamnă că zenul cuprinde vieţile noastre aşa 
cum sunt, nu o stare de visare transcendentală. Tradiţia 
zen nu încearcă să ne transforme în nimic altceva decât 
ceea ce suntem. Nu vrea să ne transpună într-un alt loc 
decât în cel din momentul prezent. Practica zen se 
bazează pe ideea simplă că într-un fel, dacă ne 
restrangem doar la elementele esențiale ale 
conştientizării, experienţa noastră prezentă - acum şi 


întotdeauna - este suficientă. Iar fericirea 


> 


vine de la sine, dacă îi permitem. 
Avantajul practicii zen, dacă poţi într-adevăr trage 
vreun folos dintr-o practică „nefolositoare”, este că ne 


trezim la o realitate care a fost mereu adevărată în 

experienţa noastră. Cu alte cuvinte, beneficiile zen se 
referă la a trăi viaţa la potenţialul ei maxim şi a fi în 
contact cu acea viată, în loc să te pierzi în vreo 
conceptualizare. Prin practicarea conştientizării atente, 
care include disciplina zen, lăsăm să fie ceea ce este deja. 

Ne putem elibera de nevoia de a controla fiecare 
detaliu. A găsi ceea ce este suficient, a avea suficient, a fi 


suficient - asta este ceea ce oferă calea zen. 


MEDITATIA IN ŞEZUT 


Pentru mulţi, cuvântul zen este sinonim cu „meditaţia în 


şezut”, cunoscută şi ca zazen. Disciplina de a sta aşezat, 
liniştit şi atent poate fi extrem de profundă. într-un astfel 
de moment este foarte probabil să ne putem conecta cu 
noi înşine si să fim confruntati cu un şir de fluxuri de 
gândire care alcătuiesc conştiinţa noastră. Când „stăm”, 
deseori aflăm cât de puţin ne controlăm gândurile, cât de 
puţin pătrundem în minţile noastre şi chiar cât de 
inadecvate sunt 
> > concepţiile actuale despre sine. 

Uneori, în meditaţie, suntem preocupaţi de un anumit 
aspect al demersului meditativ, iar alteori ni se pare că 
practica noastră este doar o simplă întreţinere a unei 
conştientizări generale. Pe scurt, tot ce se întâmplă când 
ne aşezăm în şezut este corect, atât timp cât revenim de 
unde am plecat şi, atunci când e posibil, ne verificăm cu 
un profesor experimentat de zen sau cu un ghid de 
meditaţie 

Elementele specifice ale începerii şi menţinerii prac- 


ticării meditatiei zen vor fi explorate in aceasta carte, dar 

este important să retii că „a sta” în meditaţia zen este 
atât o practică fizică, cât şi o postură sau o orientare 
mentală. 

Fără îndoială, meditaţia din poziţia şezândă este un 
exerciţiu esenţial în cadrul tradiţiei zen şi pe care ar 
trebui să-l facem constant. Nu reprezintă un ciclu de 
învăţare care poate fi absolvit. Totuşi, în timp şi cu 
perseverenţă, procesul de a sta aşezat poate deveni atât 
de integrat în psihicul nostru, încât ar putea fi dificil să 
separăm practica din şezut de starea mentală pe care o 
avem în întreaga noastră existenţă şi experienţă. E 
înţelept să nu ne stabilim obiective pentru practica 
meditatiei în sezut, dar este bine sa tindem spre 
integrarea practicii in restul vietii si In provocarile obis- 
nuite ale existentei cotidiene. 

Să practici zen sub toate formele înseamnă să practici 
conştientizarea, să-ti controlezi starea de conştientă şi să 
o canalizezi spre aspectele care ne animă corpurile. 
Trăin- du-ne viaţa atât în clipele banale, cât şi în cele 
grandioase, vom putea să ne ancorăm în momentul 
prezent, iar acesta, în noi. Şi astfel se manifestă liniştea 
pe care o cauta cei mai multi dintre noi. Aceasta este 
latura psihică a meditatiei în şezut - un indicator 
semnificativ al integrării, dar niciodată un obiectiv în 
sine. 

Un aspect important legat de obiective: o practică 
spirituală care are în vedere anumite obiective 
idealizează atingerea lor, iar acest lucru te îndepărtează 
efectiv de experienţa continuă pe parcursul vieţii. Pe 


calea spirituală, aspirațiile reprezintă un răspuns natural, 

ba chiar sănătos, la tendinţa de a stabili obiective. Dar 


trebuie să facem dis- tinctia între cele două. 

KARMA: PRIMEŞTI CEEA CE DAI 


Karma este unul dintre acei termeni folosiţi foarte des, 
însă rareori înţeles. Referitor la practica zen, karma 
trebuie înţeleasă nu ca o arhivă cosmică a faptelor 
bune şi rele, ci mai degrabă ca o lege a naturii despre 
cauză şi efect. De fapt, cuvântul acesta reprezintă 
jumătate dintr-un termen compus, karma-vipaka, care 
înseamnă „desăvârşirea cauzelor şi a acţiunilor”. 
Procesul de a înţelege şi a controla în timp real karma- 
vipaka este esenţial în practica noastră zen. Nu trebuie 
să confundăm legea pragmatică karma-vipaka cu o 
dogmă apatică, cvasi-metafizică, care înlătură respon- 
sabilitatea personală. 

Când suntem atenţi la consecinţele acţiunilor (şi ale 
inactiunilor) noastre, precum şi la cauze, şi la condiţiile 
pe care le întâlnim în viaţă fără să fi făcut o alegere 
conştientă, ne schimbăm comportamentul de la o 
reacţie impulsivă la un răspuns intenţionat. Adică 
începem sa răspundem în loc să reactionam. 
Răspunsurile apar ca o combinaţie între constienta si 
intenţie, pe când reacţiile sunt obiceiuri, adesea 
inconştiente, pe care le-am învăţat de la alţii, nu le-am 


cultivat noi. 

DE RETIN UT 


Zenul a aparut din traditia budista in jurul anului 520 
d.H., odată cu venirea în China a inteleptului 
Bodhidharma. 


Zenul are rădăcini adânci în învăţăturile de bază ale 
bu- dismului, în Cele Patru Adevăruri Nobile şi în Calea 
Octuplă, şi încearcă să formeze oameni treziti spiritual, 
aici şi acum, nu să transmită predici ortodoxe sau 
scripturi care se bazează pe acumularea de merite 


pentru o posibilă scutire personală de suferinţă. 


Zenul ne învaţă să ne analizăm existenta cu atentie şi 
să depăşim concepţiile incorecte despre viaţă, pentru a 
putea găsi alinare în ceea ce poate fi cunoscut şi 
pentru a îndura cu seninătate necunoscutul. Doar 
astfel putem atinge pacea durabilă, bucuria şi 


adevărata fericire. 
Câteva mituri despre zen: E nevoie să devii budist (nu 


este!) ca să-l practici; Zenul este doar o formă de medi- 


tatie (nu este, deşi meditaţia joacă un rol substantial); 

Este de aşteptat ca practica zen să fie dificilă (zenul 


poate fi practicat cu lejeritate). 

INSUSINDU-TI 
PRACTICA ZEN 
PENTRU A ATINGE 
FERICIREA 


în acest capitol vom avansa dincolo de studierea istoriei, 
evoluţiei şi filozofiei fundamentale a tradiţiei zen şi vom 
analiza procesul statornicirii unei practici. în paginile ce 
vor urma, vom încerca să definim fericirea astfel încât să 
găsim o direcţie pentru antrenamentul nostru şi vom 
examina conceptul practic al „minţii începătorului” în 
timp ce explorăm relaţia dintre zen şi actuala mişcare a 
conştientizării. La final, vom primi îndrumări despre 
elementele de bază ale meditatiei zen şi ale 


antrenamentului cu koan-uri (un fel de ghicitori cu tâlc). 


DEFINIȚIA FERICIRII 


Fericirea este într-o oarecare măsură un concept 
ambiguu. Ea reprezintă o noţiune abstractă care pare 
apreciată şi căutată de toţi oamenii, însă doar puţini 
dintre noi o pot defini cu claritate. în cultura modernă, de 
multe ori fericirea este considerată a fi o ţintă în mişcare, 
care se extinde sau se schimbă pe măsură ce ne apropiem 
mai mult de ea. Ne gândim că „Dacă aş, atunci aş fi 
fericit.” Dar ime 

diat ce obţinem lucrul respectiv, nu mai suntem 
satisfacuti şi trecem la următorul „dacă”. Cultivarea 
fericirii prin practica zen depinde de imaginarea fericirii 
într-un mod realist şi plin de înţeles, dincolo de dorinţa 
constantă după mai mult şi mai mult din orice lucru bun. 
Fericirea este mai puţin o stare finită şi mai mult un 
proces şi o direcţie pentru întreaga viaţă şi experienţă a 
fiecăruia. 

Acestea fiind spuse, nu există nicio urmă de îndoială 
că în cea mai mare parte a timpului, pentru mulţi dintre 
noi, fericirea este centrată pe o anumită stare sau pe o 
experienţă particulară. Totuşi, după cum precizează 
învăţătura budistă zen, efemeritatea joacă mereu un rol. 
Este vorba doar de realitate, care nu se lasă modelată de 
noi în altceva. Aşadar, budismul în general şi zenul în 
particular nu se preocupă foarte mult de obţinerea şi de 
menţinerea acestei stări trecătoare. Mai degrabă, 
disciplina zen îşi propune eliberarea de suferinţa 
provocată de încercările de a transforma efemerul în 


permanent. Acea libertate ne permite să ne lăsăm purtaţi 

de experienţă, fără să fim coplesiti de dorinţa ca lucrurile 
să fie altfel decât sunt. în mare parte, aceasta este natura 
trezirii la care aspiră practicantii zen. Şi nici nu este o 
coincidenţă că, de-a lungul istoriei, oamenii şi învățătorii 
treziti din jurul nostru au fost, de obicei, per- ceputi ca 
fiind fericiţi, în ciuda faptului că, de multe ori, simultan, 
afişau o capacitate profundă de a tinde spre a fi trişti şi 


indurerati. 


>>) 


Adevarata fericire este un proces, nu o stare de bine 
pe care o obtinem daca bifam destule obiective de pe lista 
noastra de dorinte. in literatura clasica budista, pentru a 
explora noţiunea de fericire se folosesc în mod uzual două 
cuvinte: sukha şi mudita. Sukha se traduce prin „fericire”, 
dar mai are şi conotatia de „pace”, „veselie” si „extaz”, 
chiar în timp ce procesăm variatele experienţe ale vieţii. 
Mudita, pe de altă parte, înseamnă o stare de bucurie 
inexplicabilă care apare atunci când avem grijă de pacea, 
bunăstarea şi eliberarea altora. în ambele cazuri, fericirea 
implică şi înţelesul de a deveni şi nu de a fi devenit, de a 
traversa şi nu de a fi ajuns, şi de a le insufla altora mai 
mult decât a cultiva în tine insuti. 

Aşadar, practica zen îţi poate aduce fericirea? Cel mai 
important lucru este că fericirea este strâns legată de 
eliberare şi de trezire spirituală. însă înseamnă mai mult 
decât acea stare superioară de trezire care apare atunci 
când suntem pe aceeaşi lungime de undă cu evenimentele 
din viaţa noastră şi în serviciul celorlalţi. Trezirea este 
diferită de fericire, dar, din experienţa practicantilor zen, 


fericirea însoţeşte de obicei starea de trezire. 

MINTEA ÎNCEPĂTORULUI 


in 1970, înțeleptul japonez Shunryu Suzuki a imortalizat o 
noţiune importantă în practica zen, alcătuind o colecţie de 
învățături intitulată „Mintea zen, mintea începătorului”. 
Suzuki credea că mintea unui începător oferă mai multe 
posibilităţi în comparaţie cu mintea unui expert. 

Să te conectezi la lume având mintea unui începător 
înseamnă sa interactionezi cu aceasta de parcă ar fi 
mereu nouă, în loc să te laşi constrâns de experienţele 
tale anterioare. Gandeste-te ce se întâmplă când începi un 
puzzle nou. Ochii tăi reperează imediat piesele şi le aşază 
la locul potrivit. Mai târziu, odată ce te-ai obişnuit cu 
imaginea pe care o asamblezi, descoperi adeseori că o 
piesă nu se potriveşte acolo unde credeai că ar fi locul ei. 
Mintea unui înce- pător poate să adopte mai uşor o 
perspectivă de trezire si să treacă peste stagnarea 
cauzată de obisnuinta - nişte ochi străini, nefamiliarizati 
cu puzzle-ul respectiv, pot găsi cu uşurinţă locul potrivit 
al unei piese. în schimb, tocmai sentimentul că le-ai văzut 
pe toate, ciclul nesfârşit de „acelaşi lucru mereu”, 
alimentează depresia şi melancolia pe care multă lume 
ajunge să le simtă de-a lungul vieţii. 

O mare parte din suferinţa noastră, sau dukkha, după 
cum am discutat în primul capitol, provine din faptul că 
trăim într-o realitate simulata, pe care o construim 
deoarece credem că ştim cum merg lucrurile. Aceasta 
este „mintea de expert” de care vorbeşte Suzuki. Ne 
poate ghida conştientizarea astfel încât să refuzăm să 


vedem lucrurile asa cum ? 
sunt ele de fapt. O astfel de mentalitate te împiedică să 

accepti lucrurile sau experienţele si să le răspunzi in mod 
corespunzător. Când avem mintea unui expert înseamnă 
că, în loc să vedem lumea aşa cum este ea, o vedem aşa 
cum suntem noi. în loc să percepem lumea, o vedem asa 
cum am văzut-o dintotdeauna. Cu mintea unui expert, 
ajungem să ne simţim de parcă ne-am uita întruna la un 
film mediocru. Aşa că ne retragem tot mai mult în noi, în 
loc să fim atraşi de numeroasele experienţe pe care le 
oferă lumea, dar pe care nu ne îngăduim să le observăm. 
în multe privinţe, mintea începătorului conţine intele- 
gerea corectă (din Calea Octuplă) şi baza eliberării. 
Mintea începătorului se lasă surprinsă. Ea este capabilă 
să hoinărească, să exploreze orizonturile schimbării şi ale 
necunoscutului. O temă centrală în practica zen este să 
devii intim şi confortabil cu necunoscutul şi să nu încerci 
să-i eviti 
> 5 5 


efectele tulburătoare. Mintea expertului tinde să stagneze 
în mocirla certitudinilor. Astfel, ea este apărată de discon- 
fortul necunoscutului, dar incapabilă să răspundă lumii 
aşa cum e, fiind aşadar predispusă la suferinţă. 

Totuşi, mintea începătorului nu este sinonimă cu naivi- 
tatea. Toți acumulam de-a lungul vieţii noastre 
experienţă, care ne ajută să ne consolăm. Dar mintea 
începătorului se bazează doar foarte puţin pe o concepţie 
a realităţii influenţată de experienţă. Având o minte de 
novice, îi permitem întotdeauna chiar lumii să ne formeze 
experienţa directa şi o intampinam cu o atitudine 
curioasă, de mirare iscoditoare. Cu toate acestea, nu 
trebuie să ne lăsăm mintea să devină atât de saturată de 


experienţele trecute, încât să pierdem conştiinţa 

momentului prezent, viu si, în cele din urmă, 


impredictibil. 

N 
ZENUL SI MINDFULNESSUL | 


Unele persoane afirmă, pe jumătate în glumă, că 
disciplina zen se preocupă mai degrabă de mind/essness 
decât de mindfulness, în sensul că o minte plină nu lasă 
loc pentru experienţa reală a prezentului, fiind încărcată 
de concepţii din trecut. Orice tip de meditaţie poate cădea 
în această capcană (inclusiv practica zen necontrolată) - 
şi anume să devină o rememorare ritualizata de 
experienţe şi de sentimente, şi nu o conectare activă, 
bazată pe percepții, cu realitatea în actuala iteratie. Fiind 
o cale a atenţiei, practica zen încearcă să evite tocmai 
acest lucru. 

Chiar dacă în programele moderne de wellness există 
o varietate imensă de metode oferite sub denumirea de 
mindfulness, foarte puţine dintre ele au la bază tradiţia 
zen. Mai degrabă sunt variatiuni pe aceeaşi tema, de la 
concepte din budismul ortodox Theravada până la 
mijloace psihologice contemporane, apărute în centre de 
cercetare academică. 

Probabil că ceea ce delimitează cel mai clar metodele 
zen de acelea ale altor şcoli şi discipline academice este 
caracterul lipsit de ţel al practicii. Toate formele de 
meditaţie implica diferiți parametri si diverse 
antrenamente. Unele exerciţii de mindfulness urmează o 
serie de paşi sau de tehnici prestabilite. Zenul ne învaţă 
că ar trebui pur şi simplu să ne aşezăm, să ne liniştim şi 
să fim atenţi. Orice se întâmplă în acel spaţiu poate fi 


considerat, pe bună dreptate, zen. 

în comparaţie cu alte tradiţii de meditaţie, practica zen 
este deseori descrisă ca o metodă simplificată, care poate 
fi înţeleasă mai greu sau cu care te poţi familiariza şi 
simţi confortabil. Totuşi, ambiguitatea solicitanta a 


abordării zen 

permite o conexiune holistică a marilor teme: credinţa, curajul şi 
îndoiala. 
A-ţi cultiva o mare credinţă presupune a depune un 


efort necontenit în fata a ceea ce iti este necunoscut. A-ti 
cultiva . , i 


curajul înseamnă a face apel la un sentiment de 
cutezanta ce acceptă disconfortul, în loc să-l evite. A-ti 
educa nesiguranța presupune să fii mereu atent să nu te 
multumesti cu o suficienta de moment, ci să te provoci 


să progresezi în ritmul realităţii. împreună, aceste teme 


„dau practicii zen farmecul său unic. 
& S 
PRACTICA ZEN 


Dacă paginile precedente te-au informat pe larg despre 
tradiția zen, acum vom începe să explorăm împreună 
practicile concrete ce o compun. Principalele discipline 
zen ale ramurilor în care m-am antrenat şi pe care sunt 
autorizat să le reprezint (adică îndrumarea spirituală cu 
un ghid competent, cercetarea meditativă şi introspectia 
cu ajutorul unui paradox) vor fi toate explorate profund 
pe măsură ce avansezi în lectură. însă, înainte de aceasta, 
vom analiza traiectoria generală a unei vieți dedicate 
practicii zen, sub îndrumarea a doi maeştri importanți ai 
acestei căi, unul antic (Dongshan Liangjie) şi unul 
contemporan (Seung Sahn Haeng Won). 

în încercarea de a alcătui un îndreptar pentru 
discipolii zen, care să-i ajute pe parcursul demersului lor, 
precum şi pentru a stabili o bază teoretică pentru 
profesori, ca să poată evalua practica studenților, 


înțeleptul zen Dongshan Liangjie, din timpul dinastiei 

Tang, a creat o schemă cu 

cinci stadii diferite, sau repere importante, pe care le-a numit 
ranguri. Cele Cinci Ranguri ale lui Dongshan - (I) Relativul din 
Absolut, (II) Absolutul din Relativ, (Ill) Venirea din Absolut, (IV) 
Ajungerea la Integrarea Mutuala si (V) Atingerea Unităţii - s-au 
dovedit foarte folositoare de-a lungul secolelor pentru a-i ajuta pe 
studenţi şi pe maeştri în evaluarea practicilor lor. Totodată însă, ele 
pot fi şi greoaie ca instrumente de sine stătătoare. 

Prin urmare, în secolul XX, învăţăturile lui Dongshan 


au fost reinterpretate de exceptionalul maestru coreean 
Seung Sahn sub forma unei imagini obişnuite: o busolă. 
Apreciind Cele Cinci Ranguri ale lui Dongshan ca cinci 
puncte pe o busolă sau pe un cerc, învăţătura lui Seung 
Sahn ne oferă o lentilă cu ajutorul căreia putem naviga în 
călătoria noastră zen pe măsură ce avansam, regresam, 
străbatem şi, în cele din urmă, ajungem din nou în mod 
variat în punctele de o°, 90°, i80°, 270° si 360°. Atât 
Dongshan, cat si Seung Sahn si-au transmis invataturile 
mai ales in versuri, dar sistemul lui Seung Sahn a 
simplificat afirmaţiile lui Dongshan, folosind imagini 
simple, specifice tradiţiei zen, despre aspectul şi rolul 


munţilor şi al râurilor. 


o°, Relativul din Absolut (Primul Rang) 

Identificabil mai ales la nou-născuţi şi la animale, 
Primul Rang sau primul punct pe busola zen poate fi 
înţeles prin imaginea poetică tradiţională „munţii ca 
munţi şi râurile ca râuri”. în acest punct, fiinţele umane 
se găsesc în acord cu impulsurile instinctive şi cu factorii 
înconjurători. Aici, când ne este foame, când avem un 
disconfort, când ne e frică, când suntem obosiţi sau avem 
vreo nevoie, plangem, tipam, dormim sau obţinem ce 
vrem fără a ne gândi la consideratiile de ordin etic. 
Explorăm lumea cu ajutorul percepţiei, înainte de a 


începe să acumulăm presupuneri care ne vor împiedica să 

devenim conştienţi în mod direct de ceea ce ne 
înconjoară. în acest punct, susţinem instinctiv că lucrurile 
sunt pur şi simplu aşa cum sunt, aşa cum par a fi. în timp 
ce majoritatea adulţilor nu rămân în acest stadiu, el 
reprezintă manifestarea fundamentală a minţii, de unde 
pot izvori deopotrivă marele curaj şi marea tragedie, dar 
şi zona spre care regresăm când ne aflăm la limita 


sănătăţii noastre mintale. 


90*, Absolutul din Relativ (Al Doilea Rang) 

Imaginea poetică tradiţională a Rangului al Doilea, 
care debutează în adolescenţă, ne transmite că „munţii 
sunt râuri, iar râurile sunt munţi”. Acest punct aflat la 90* 
este unul al gândirii conceptuale, conform căreia am 
explorat lumea suficient încât să acumulăm destulă 
experienţă pentru a afirma în cunoştinţă de cauză că 
lucrurile ar putea fi altfel decât par. Pentru mulţi, din 
acest punct încep practica zen şi căutările spirituale de 


toate felurile. 


180°, Venirea din Absolut (Al Treilea Rang) 

Odată ce am pornit pe calea zen şi în mod evident am 
făcut anumite progrese spre explorarea învățăturilor şi a 
practicilor sale, cu puţin noroc ajungem la o realizare im- 
portantă: Nimic nu este asa cum pare. Imaginea poetică 
tradiţională a acestui Al Treilea Rang ne transmite că 
„munţii şi râurile dispar”. Ajungem să înţelegem că aşa 
sunt si concepţiile noastre: reprezentări slabe are 
realităţii care, de obicei, nu reuşesc să redea nici măcar 
pe departe ceea ce afirmă că ar fi adevărat. închipuirile 


noastre conceptuale asupra realităţii se dezintegrează şi, 

poate pentru prima dată, apărem ca nişte adulţi înzestrați 
cu o minte de începător. Acest Al Treilea Rang este 


primul indicator real al unei practici corecte. 


270°, Ajungerea la Integrarea Mutuala 

(Al Patrulea Rang) 

Este greu să avansezi prin Al Treilea Rang. Te poţi 
simţi lipsit de speranţă şi neajutorat, împovărat de 
realizările intrinseci din „Venirea din Absolut”, iar 
îndrumarea inteleapta a unui maestru sau a unei 
comunităţi poate fi extrem de folositoare în această etapă. 
Când suntem capabili să ne miscam prin Al Treilea Rang 
de 180°, ne simţim diametral opus fata de cum eram cand 
am pornit pe calea zen. Aici, imaginea poetică tradiţională 
ne spune că într-un fel „munţii cresc din cer, iar râurile 
curg în sus”. în loc doar să teoretizezi că lucrurile ar 
putea fi altfel decât par, ştii - ai experimentat în mod real 
- că, de fapt, lucrurile sunt altfel decât par. Lumea, 
universul şi realitatea, în general, sunt mult mai 
maleabile, mai neclare şi mai interconectate decât ne-ar 
indica (şi ne indică) concepţiile noastre. Ajungem să fim 
cuprinşi de mirare şi de sentimentul libertăţii pe care 
probabil odinioară îl cunoşteam, iar acum îl experi- 
mentăm din nou. Si totuşi, trebuie să fim precauti. 
Singurul lucru mai dificil în călătoria noastră decât 
avansarea prin Rangul Al Treilea este înaintarea prin Al 
Patrulea, fără ca atentia să ne fie distrasă de eliberarea şi 
de necunoscutul 

>> ce ar putea să mascheze ceea ce încă urmează să 


fie înţeles şi atins. 


> 

360°, Atingerea Unităţii (Al Cincilea Rang) 

Dacă păstrăm direcţia de mers, vom ajunge din nou la 
o°, de data aceasta numit 360°: Atingerea Unităţii. în 
acest punct, lucrurile cu siguranţă nu sunt ceea ce par, 
dar cumva nici nu sunt altfel! Aici, lucrurile sunt pur şi 
simplu cum Sunt, iar imaginea poetică tradiţională ar 
remarca că „munţii sunt munţi, iar râurile sunt râuri”. în 
acest Al Cincilea Rang, lucrurile sunt aşa cum sunt, iar 
noi suntem cum suntem, aliniaţi la realitate - dupa ce am 
traversat calea schitata în Cele Cinci Ranguri, putem 
experimenta un sentiment de mulţumire şi de 
„suficienţă”. 

Să practici zenul înseamnă să practici viaţa, să te 
întorci din când în când la procesele, locurile, oamenii şi 
evenimentele pe care le cunoşti în amănunt, dar pe care 
le treci cu vederea. Zenul este un proces de reexaminare, 
nu de deducere, astfel încât să simţi în orice moment 
pământul de sub picioarele tale, nu să-l ignori. De ce? 
Deoarece clipa prezentă este singurul moment în care 


vieţile noastre există şi se desfăşoară cu adevărat. 


J J 


POVESTEA UNUI ÎNCEPĂTOR: 
PRACTICA ZEN 


La câţiva ani după ce mă hotărâsem - ca tânăr discipol - 
să mă dedic cu seriozitate practicii zen, mi s-a dat 
responsabilitatea de a găzdui un stagiu la centrul meu 
zen, pe atunci recent deschis. Mă ocupam şi de 


organizarea călătoriei profesorului meu, conducătorul 

stagiului. Când am mers să-l întâmpin pe acesta, pe 
drumul spre aeroport nu a fost deloc aglomerat, iar 


avionul maestrului a ajuns la timp. 


Totuşi, la întoarcere, traficul s-a blocat. Mi-am cerut 
scuze minute în şir, gândindu-mă la câteva rute 
alternative pentru a evita aglomeraţia, astfel încât să 
ajungem la timp la centru, unde deja multă lume aştepta 
să înceapă stagiul. 

Timp de vreo jumătate de oră, profesorul mi-a 
ascultat aproape nepăsător frământările şi planurile. Dar 
când la un alt ambuteiaj, tocmai după ce trecusem de un 
colţ, am oftat, a răcnit din adâncul lui ceva de genul: 
„Unde eşti?!” 

M-am oprit din vociferat, ba chiar şi din şirul 
gândurilor mele. Câteva secunde au trecut cu 
încetineala unor ore de linişte care spulberau ignoranta 
şi am rămas uimit. 

„Eşti aici, acum!”, mi-a spus el. „Nu pe alt drum, nu 
la centrul zen, iar asta nu se poate schimba. Unde mergi 
nu e mai important decât unde te afli acum. Niciodată!” 

Mi-am dat seama că formalitatile de la stagiu puteau 
aştepta, căci cu această întârziere începuse deja 


practica autentică pentru noi, în maşină şi la centru. 


CUM SA MEDITEZI 


După cum am menţionat peste tot în această carte, pregă- 
tirea în practicarea meditatiei zen pare adesea minimă, 


ba chiar insuficientă. în centrele şi templele din lumea în- 

treagă, se pune mai mult accent pe cum decât pe ce exact 
să faci. De multe ori, când suntem învăţaţi cum să ne 
aşezăm, ni se spune că ar trebui să ne liniştim şi să fim 
atenţi, chiar dacă la început este doar la sugestia 
maestrului. 


Totuşi, iată nişte îndrumări care pot fi folositoare 
pentru începători. împreună, acestea alcătuiesc practica 
zen cunoscută în limba japoneză drept zazen, care 
înseamnă meditaţia în poziţie şezândă (sau în şezut). 


Fii consecvent. Când te apuci de practicarea 
meditatiei, constanta este cheia. De obicei, sesiunile de 
meditații zen se întind pe durata a 20 până la 30 de 
minute. Totuşi, e mai bine să meditezi zece minute la 
aceeaşi oră, în fiecare zi, decât să încerci 30 de minute 
sporadic. Când ajungi să meditezi constant timp de zece 
minute în fiecare zi, încearcă să măreşti gradual timpul la 
20 sau 30 de minute, şi poate de la una până la două 
sesiuni pe zi. 

Fii atent la postură. Postura specifică adoptată în 
meditaţia zen nu trebuie să fie poziţia clasică de lotus 
complet sau cu picioarele încrucişate pe o pernă, pe 
podea. Este important mai degrabă să fii atent la câteva 
principii care încurajează confortul si vigilenta in 
practicarea meditatiei, in general, spatele trebuie sa fie 
drept (ca si cum capul ar fi suspendat de o franghie) si 
sustinut de structura corpului, nu de vreo piesa de 
mobilier (precum spătarul unui scaun), atât cat este 
posibil. Genunchii trebuie să stea puţin mai jos decât 
talia, pentru a deschide muşchii abdominali şi muşchii 


flexori ai şoldului, favorizând capacitatea de a respira 

adânc şi circulaţia adecvată a sângelui şi a oxigenului în 
organism. Dacă te aşezi pe un scaun, trebuie ca picioarele 
tale să atingă podeaua cu toată talpa. 

Ai grijă cum ţii mâinile şi unde priveşti. în practica 
meditatiei zen, mâinile trebuie să stea în poală, relaxate si 
deschise, cu palma stânga îndreptată în sus, aşezată 
deasupra palmei drepte. Degetele mari se ating puţin, 
formând un cerc. Poziţia se numeşte dhyana. mudra sau 
„simbolul mâinii în meditaţie”. Ochii trebuie să fie uşor 
deschişi, constienti mai mult la realitate decât la 
gândurile navalnice din spatele pleoapelor. Lasa-ti 
privirea să cadă natural în faţa ta, cam la un unghi de 45 
de grade, fără să te concentrezi pe ceva anume, dar nici 
nu trebuie să o laşi să rătăcească. 

Respiră. Respirația trebuie sa fie adâncă, dar într-un 
ritm natural şi lejer. Inspiră şi expiră pe nas pe cât 
posibil, astfel încât limba să stea în spatele dinţilor 
frontali, atingând cerul gurii. Foloseste-ti diafragma 
respirând în abdomenul inferior, permiţând burtii să se 
umfle încet, dar vizibil, la inspiraţie, şi să se dezumfle la 
expiratie. E important să respiri într-un ritm confortabil şi 
natural, de obicei între 12-20 de respiratii pe minut. Nu 
ar trebui să rămâi fără aer între respiratii, dar nici să 
ajungi la hiperventilatie. 

Fă schimbări în funcţie de nevoi. Dacă trebuie să te 
mişti în timpul meditatiei, fa-o încet şi cu intenţie, fie că 
te scarpini sau îţi întinzi vreun genunchi. O practică utilă 
ar fi să analizezi puţin impulsul de a te mişca sau a te 
scărpina înainte de a reacţiona pur şi simplu. Disconfortul 


însoţeşte frecvent practica meditatiei nemişcate, în sezut, 

dar aceasta nu înseamnă că trebuie să aibă o tentă 
masochistă. Ai grijă de nevoile corpului tău cu 
compasiune şi intenţie. Dar, de asemenea, fii conştient că 
minţile noastre sunt experte în a inventa scuze pentru a 
nu ne angaja într-o astfel de practică, fără un scop precis. 

Corectează-te când este nevoie. în primele etape 
ale practicii, mai ales dacă eşti singur, ar putea fi necesar 
să revii la aceste indicaţii pentru a te asigura că nu ratezi 
nimic, într-un mediu tradiţional de antrenament zen, în 
grup, un elev, de obicei mai vechi, este desemnat să facă 
corectii uşoare asupra posturii sau a concentrării, 
deoarece acestea se pierd uşor în fazele de început ale 
practicii. Când meditezi singur, trebuie să fii propriul tău 


supraveghetor, unul 

foarte atent. Revino la forma corectă dacă ai vreo 
scăpare. Nu uita că mintea urmează respiraţia şi postura, 
la fel cum respiraţia şi postura urmează mintea. Când 
postura este conştientă şi dreaptă, la fel va fi şi mintea, 
iar dacă aceasta este calmă şi atentă, asa va fi şi 
respiraţia. 

Menajează-te. După cum am menţionat, viata si 
practica unui profesor zen - aşadar, şi ale discipolului său 
- nu sunt decât o greşeală continua. Acorda-ti tie şi 
acestei cărţi (profesorul tău pentru o perioadă) puţină 
compasiune şi păsuire faţă de inevitabilul torent de 
greşeli care vor urma. Şi ele, de asemenea, se petrec doar 


în acest spaţiu imaculat care este momentul prezent. 


POVESTEA UNUI ÎNCEPĂTOR: 
MEDITATIA ZEN 


Odată, un student l-a abordat pe un maestru zen celebru 
şi i-a spus: „Profesore, nu-mi place deloc dhyana mudra. 
Mă gândesc întruna la asta şi mă distrage de la practică. 
îmi puteţi indica o altă mudra [„gest”; „postură”] pe care 
să o folosesc în practica meditatiei?” Dhyana mudra este 
poziţia cu mâinile în cerc, folosită în meditaţia zen. 

Profesorul i-a răspuns: „Desigur, nu e nicio 
problemă!” A ridicat braţul drept deasupra capului, 
atingându-şi umărul stâng, apoi şi-a tras braţul stâng pe 
la spate, atingându-şi umărul drept cu interiorul palmei 
stângi, iar după aceea a spus: „Aceasta va fi noua ta 
mudral” 


Cu o fata speriată, studentul a replicat: „Mulţumesc 

pentru lecţie, profesore! Cred că până la urmă dhyana 
mudra este în regulă.” Iar maestrul i-a răspuns: „Bine. 


Foarte bine.” 


în practica zen, multe dintre formele şi posturile 
noastre sunt foarte exacte, nepermitand decât o singură 
metodă de execuţie. Acest fapt intră în contradicţie fix 
cu ceea ce pretuim noi cel mai mult - şi anume, 
sentimentul controlului. Ceea ce uităm repede însă este 
că tocmai acest simţ al libertăţii personale şi al alegerii 
ne îndreaptă spre practica zen, în încercarea de a depăşi 
suferinţele si insatisfactiile vieţii. 

Se spune că odată Albert Einstein ar fi remarcat: „Nu 
putem rezolva problemele cu aceeaşi gândire care a dus 
la apariţia lor.” Acest lucru este suficient de adevărat 
pentru a înţelege un lucru: antrenamentul zen are efect 
atunci când este practicat ca la carte. Rezistenţa 
personală faţă de formele zen este inevitabilă şi li se 
întâmplă tuturor. 

Totuşi, acea rezistenţă reprezintă o ocazie prețioasă 
de înţelegere, dacă ne îngăduim s-o analizăm înainte de 
a-i răspunde (ca să nu mai vorbim de a reacţiona). 
Răspunsul adecvat poate fi, pur şi simplu, să suportăm 
pentru un timp tensiunea dintre practică şi insatisfactia 


cauzată de aceasta. 


PARADOXURILE ZEN: CE SUNET SE AUDE CAND 
DATEM DIN PALME CU 0 SINGURĂ MÂNĂ 


Puţine lucruri sunt mai incitante în tradiţia zen decât un , 

koan (un „paradox”). Strict vorbind, cuvântul koan este 
un termen japonez care înseamnă „caz public”. în esenţă, 
„paradoxurile” sunt nişte studii de caz despre natură şi 
modul în care funcţionează o minte trezită. Imagineaza-ti 
paradoxul ca pe o invitaţie la noi moduri de a fi. Ele ne 
învaţă să ne conectăm cu realitatea cunoscută de 
inteleptii acestei tradiţii de-a lungul timpului. 

Contrar credinţei populare, nu există un răspuns clar, 
universal acceptat pentru un paradox. Important nu este 
să-ţi multumesti profesorul printr-un răspuns, ci să apro- 
fundezi paradoxul şi să pătrunzi în viziunea realităţii pe 
care o descrie. Maestrii sunt de cele mai multe ori 
conside- rati a fi esentiali în practica paradoxului, o 
perspectivă cu care sunt de acord. Dar, într-un mod foarte 
realist, adevărata dovadă că cineva a înţeles viziunea 
trezită a unui paradox se află în experienţa personală a 
studentului care este frământat de întrebare. 

Paradoxurile ne obligă să ne reanalizăm presupunerile 
cele mai adânci legate de realitate, să abandonăm 
conventionalul şi, în loc să renuntam la gândirea noastră, 
să o re- investim în momentul prezent. Procedând astfel, 
ne recalibrăm percepțiile şi scăpăm de conditionarea care 
ne-a inspirat ideile fixe şi ne-a alimentat nemulţumirea. 
Paradoxurile pot determina desăvârşirea unei comuniuni 
tot mai profunde cu realitatea trezită. 

Unul dintre cele mai faimoase paradoxuri zen se referă 
la sunetul care se aude atunci când batem din palme: „Ce 
sunet se aude atunci când batem din palme cu o singură 
mână?” Serios, care este sunetul ce se aude când batem 


din palme cu o singură mână? 

CUM FOLOSEŞTI PARADOXURILE 


Pe parcursul acestei cărţi, voi prezenta câteva paradoxuri 
împreună cu diverse alte exerciţii pentru a te ajuta să-ţi 
amplifici incursiunea în lumea practicii zen. Probabil că o 
carte nu este mijlocul ideal pentru a facilita practica para- 
doxurilor, dar există destule precedente de aprofundare 
pe cont propriu. 

Nu există un singur mod corect de a lucra cu un para- 
dox. Totuşi, o metodă pe care o consider deosebit de efi- 
cientă este să cercetezi colecţia clasică de paradoxuri, 
disponibilă în mare parte online, sau pe cele câteva 
prezentate în această carte. Alege-ţi unul care te pune pe 
gânduri şi memoreaza-l. 

Acesta este mereu primul pas în practica paradoxului: 
fă-l parte din fiinţa ta prin memorare, ca să-l porţi oriunde 
mergi şi să-l accesezi oricând şi în orice context. 

Chiar actul repetitiei mentale şi/sau verbale pe care îl 
presupune memorarea este în sine o metodă de practică. 
Pe măsură ce memorezi, revii asupra cazului iar şi iar, 
fiind atent la imaginile sau la gândurile pe care le-ar 
putea provoca, reîntorcându-te apoi la cazul în sine. 

Poţi face acest lucru din zazen (meditaţia în şezut), în 
timp ce găteşti, conduci sau, pur şi simplu, te plimbi. Ori- 
când amintirea paradoxului poate fi stimulată în 
conştiinţa ta activă în timpul zilei. Ai grijă în mod special 
la acele momente şi la implicaţiile lor asupra gândurilor 
tale. 

Nu uita că, deşi momentele de revelaţie pot fi cu 


adevărat profunde, practica zen este în mod fundamental 

o practică a revenirii. Procesul de întoarcere la paradoxul 
nostru cu un sentiment de îndoială, mai ales după ce ne 
convingem (în mod repetat) că l-am înţeles complet si l- 
am asimilat, reprezintă baza unei practici extrem de 
productive şi de preţioase. în cele din urmă, cu timpul şi 
dacă este posibil, e recomandabil să apelezi la un profesor 
calificat corespunzător pentru a aprofunda antrenamentul 


cu paradoxuri. 

DE RETIN UT 


Filozofia zen ne învaţă ca fericirea este un proces si o 


directie experimentala, nu o realitate imuabila. 


Fericirea are legatura cu trezirea, dar este diferita de 


aceasta. 


Mintea unui incepator percepe lumea asa cum este si 
gaseste in ea motive de mirare; mintea expertului vede 


ceea ce se aşteaptă sa vada şi evita necunoscutul. 


Disciplinele-cheie în practica zen sunt îndrumarea spi- 
rituală cu un ghid competent, cercetarea meditativă şi 


introspectia cu ajutorul unui paradox. 


Un paradox nu are un răspuns universal prestabilit. 
Memorarea unui koan reprezintă un prim pas util, 
deoarece practica cu paradoxuri implică reluarea lor 


constantă. 

FERICIREA ZEN 


DIMINEAȚA 
> 


in acest capitol, vom trece de la examinarea contextului 


istoric si a structurii filozofice ale traditiei zen la 


sfera aplicarii si implementarii permanente in viata ta. 
Fiecare dintre urmatoarele capitole va analiza povestiri, 
exercitii si studii de caz sub forma de paradoxuri legate 
de cele patru etape ale unei ipotetice zile moderne. 
incepem prin introducerea practicii zen in rutina de 
dimineata. Pe masura ce vei parcurge aceste pagini, tine 
minte ca, desi exerciţiile au legătură cu subiectul 
principal al fiecărui capitol, principiile prezentate sunt 


universal aplicabile în practica zen. 


Tam: O dimineaţă mult prea 
obişnuită 


Era o dimineaţă de luni, cu nimic diferită de altele pe care 


Tam le trăise până atunci. Recenta trecere la ora de vară 
însemna că afară era mai întuneric decât de obicei când a 
sunat alarma, la ora 6:00. Sigur că şi ea ajunsese aseară 
mai târziu decât anticipase, din cauza unei escale 
prelungite la întoarcerea dintr-o călătorie de weekend. 
Dar era totuşi luni, iar Tam nu se aştepta deloc să fie 
vioaie şi odihnită. 

Amânând pentru a treia oară alarma de la ceasul 
deşteptător, Tam a încercat să se rostogolească de sub 
pături, între- bându-se buimacă: „Cum e posibil să fie deja 
ora de trezire?” O durea tot corpul, articulațiile îi erau 
intepenite, iar pleoapele păreau de plumb când încerca să 
le deschidă ca să zareasca licărirea slabă a luminii 
dimineţii prin jaluzelele ferestrei, împleticindu-se până la 
baie, mintea lui Tam deja parcurgea rapid lista cu sarcini 
de peste zi. Inima îi bătea într-un ritm accelerat care îi 
era deja familiar. Apoi, alarma a reînceput să sune 
puternic, scurgându-se astfel şi ultimul interval de amâ- 
nare. Abia când s-a repezit până la pat ca să oprească 
alarma, şi-a dat seama că nu era prima oară când apăsase 
butonul de amânare şi că era deja în întârziere. 

După ce a trecut prin rutina duşului şi a îmbrăcatului, 
Tam a alergat pe scări. în drum spre uşă, a apucat o 
banană coaptă de pe masă gândindu-se: Asta o să-mi fie 
micul-dejun astăzi. Aproape uitând să încuie uşa, Tam a 
pornit să întâmpine o nouă zi fiind obosită, epuizată şi 


infometata. 


CÂND NU EXISTA UN BUTON DE AMÂNARE A 
ALARMEI 


în centrele şi templele zen nu există butonul de amânare. 
Sunetul unui clopot, al unei tobe sau al unui gong 
trezeşte si pune în mişcare comunitatea. Dacă nu tii 
pasul, ziua înaintează iară tine, iar tu îţi poţi pierde locul 
la templu. Pentru a face faţă acestei realităţi, ucenicii zen 
învaţă să răspundă diverselor sunete din templu, fără a 
avea iluzia alegerii. 

în viaţa ta de zi cu zi, când alarma sună de dimineaţă, 
răspunsul tău zen este să te ridici pur şi simplu şi să pui 
picioarele ferm pe podea. După ce picioarele ating 
podeaua, următorul răspuns este să inspiri adânc şi să te 
ridici din pat. Apoi, faci câţiva paşi prin cameră şi 
continui cu spălatul, îmbrăcatul şi cu orice alte activităţi 
te pregătesc pentru ziua respectivă. 

împărţirea sarcinii de a te trezi într-un lanţ de răspun- 
suri uşor de gestionat şi de îndeplinit îţi reprogramează 
creierul să trăiască în concordanţă cu realitatea şi cu 
angajamentele tale. Pui să sune alarma dimineaţa cu un 
anumit scop. lar protestul mental obişnuit, de „încă cinci 
minute” în pat, nu serveşte acestui scop şi nici nu te ajută 


să întâmpini mai bine ziua. 


MIŞCAREA CONȘTIENTĂ 


Practica zen care ignoră corpul neglijează în cele din 
urmă şi mintea. Nu există o dihotomie reală când vine 
vorba des- pre trup şi minte. Să te trezesti si să te mişti 


fizic este un lucru bun pentru a-ţi pune în mişcare şi 

mintea. 


Ca să poţi introduce acest principiu în rutina ta mati- 
nală, imediat dupa ce te ridici din pat, începe să-ţi mişti 
corpul conştient. Porneşte din vârful capului şi continuă 
sistematic până în vârful degetelor de la picioare, urmând 


pe cât posibil această ordine: 


1. începe prin mişcarea succesivă a sprâncenelor în sus 
şi în jos, dilată nările, ridica-ti colţurile gurii şi închide 
şi deschide gura. Apleacă-ţi uşor capul în fata, în spate 
şi în părţile laterale. Misca-ti umerii în sus si in jos. 
Trage de omoplati în spate, în timp ce-ţi indrepti 


coloana vertebrală. 


2. Apoi, roteşte-te din talie spre stânga şi spre dreapta, 


lăsând braţele să se balanseze liber. 


3. Apleacă-te înainte din talie, atingându-ţi degetele de la 
picioare (nu te forţa să le atingi; apleacă-te fără să 
simţi un disconfort). Ridică-te şi pune-ti mâinile pe 
şolduri; lasă-te uşor pe spate, îndoindu-te din talie, 
atât cât te simţi sigur şi confortabil. Repetă aceste 


mişcări de câteva ori. 


4. Tine-ti mâinile pe şolduri pentru câteva clipe si roteş- 
te-ti complet articulațiile şoldului spre stânga şi apoi 


spre dreapta. 


5. Pune-ţi mâinile pe genunchi. Apleacă-te putin în fata în 
timp ce îndoi genunchii şi îi roteşti spre stânga, iar 


apoi spre dreapta. Flexează genunchii şi ridică-te de 

câteva ori. 


6. Stai într-un picior (sau aşază-te, dacă nu-ți poţi men- 
tine echilibrul stand în picioare) şi mişcă-ţi glezna, 
laba piciorului şi degetele membrului opus. Apoi 


schimbă picioarele şi repetă mişcarea. 


TREIMEA CONȘTIENTĂ 


Nutriţia corespunzătoare este o cerinţă absolută pentru 
cei care încearcă să-şi antreneze corpul şi mintea pe 
calea zen. Scopul acestei practici nu este de a discredita 
alte recomandări alimentare, ci mai degrabă de a-ţi 
atrage atenţia asupra necesităţii de a avea o hrană 
adecvată zilnic, într-un mod conştient. lată ce instrucţiuni 


trebuie să urmezi: 


E> > 


Gândeşte în treimi. Mănâncă tot într-un mod formal, 
într-un ritm lent. Nu irosi nimic, nici măcar timpul. Con- 
form tradiţiei zen, regula generală pentru a mânca este să 
umpli o treime din stomac cu mâncare, o treime cu apă, 
lăsând încă o treime pentru aer. Această formula 
uşurează procesul de digestie. 

Foloseste-ti simţurile. Mâncatul conştient înseamnă 
să te hrăneşti mai întâi cu ochii, apoi cu nasul şi cu 
mâinile (şi cu tacâmurile), urmate de gură, gât şi stomac. 
Urmând tradiţia zen, ia câte o îmbucătură şi observă 
calităţile fizice ale mâncării (culoare, miros, temperatură, 
textură, gust). 

Impune-ti un ritm. Mestecă mâncarea complet şi în- 


ghite-o pe toată înainte de a lua încă o îmbucătură. Prin 

încetinirea procesului de alimentare previi suprasolicita- 
rea proceselor digestive din corp. Astfel, mancatul consti- 
ent te face să te simţi hrănit în concordantă cu cantitatea 
de alimente pe care le mănânci, fără a aştepta ca 
senzațiile din creier şi din corp să ajungă din urmă 
consumul alimentar (ceea ce duce în mod frecvent la 
disconfort alimentar). Aminteste-ti că mâncatul sănătos 
nu este doar despre ce şi cât consumi, ci şi despre cum o 


faci. 


PARADOXUL DE DIMINEAŢA: 
ZIUA BUNĂ A LUI YUNMEN 


„Orice zi este una bună, înainte sau după luna plină!” 
Acest koan provine din antologia de paradoxuri Blue 

Cliff hecord. Este rostit de renumitul maestru zen 

Yunmen în timp ce se adresa unei adunări de discipoli. 


Deşi contextul istoric şi cultural este oarecum dificil 
de 9 > 


înţeles, maestrul Yunmen a devenit celebru pentru 
propoziţia sa din încheiere: „Fiecare zi este o zi bună.” 
Pentru mulţi studenţi zen, acest enunţ provoacă fie 
dezbateri aprinse, fie o acceptare plină de zel. Ambele 
reacţii sunt perfect naturale, dar tind sa omită 
esentialul. Cum poate fi buna fiecare zi? Ce inseamna 
aceasta? A fost 11 septembrie 2001 o zi buna? 
(Reciteste „Cum foloseşti paradoxurile”, de la pagina 


52, daca ti-e greu sa incepi.) 


ZAZEN (MEDITATIA IN SEZUT) 

Cele trei exerciţii precedente aveau preponderent rolul de 
a te pregăti corespunzător pentru restul zilei. Un 
adevărat adept zen îşi face zilnic timp pentru practica 
formală, îşi creează spaţiul necesar pentru a trăi o viaţă 
zen in deplinătate. Aşadar, creeaza-ti şi tu acel spaţiu 
pentru următorul exerciţiu. 

Gândeşte-te (în concordanţă cu necesităţile progra- 
mului tău obişnuit) care e cel mai bun moment de trezire 
pentru a practica zilnic meditaţia în şezut, timp de zece, 
douăzeci sau chiar treizeci de minute. în general, nu ar 
trebui să meditezi imediat după masă (pentru a evita o 
eventuală stare de somnolenta) si ar fi bine să practici 
meditaţia la o oră relativ constantă pentru a-ţi crea un 
obicei. 

Perioada ideală de meditaţie durează aproximativ trei- 
zeci de minute, dar poţi începe şi cu intervale de cinci sau 
zece minute. însă ai grijă să o practici în mod obişnuit. 
Pentru instrucţiuni specifice, reciteşte „Cum să meditezi” 


din Capitolul 2 (pagina 46). 


MONDO CA STANDARD 


Pe lângă meditaţia în şezut, tradiţia zen oferă o gamă 
aproape infinită de practici care se desfăşoară în jurul 
acestei discipline de bază. Una dintre ele este recitarea 
unor poeme sau enunturi diverse (numite gathas), în 
anumite momente de peste zi, ca indicatori sau standarde 
pentru cultivarea unui mindset conştient. Scurta ipoteză a 
maestrului zen Yunmen, că „Fiecare zi este o zi buna.”, 


reprezintă un posibil standard conştient. 

Dacă ai zilnic în inimă şi în minte cuvintele lui 
Yunmen, eşti obligat sa te confrunti cu enigma 
experienţelor tale. Acest lucru iti reaminteste, de 
asemenea, promisiunea tradiției zen, in timp ce 
pregăteşte calea pentru sutele de ore pe care le vei 
petrece în meditaţie de-a lungul vieţii tale, invocându-le 
cu un singur enunţ esenţial. 

lată două modalităţi (dintre multe altele) de a pune în 


aplicare această practică: 


După sesiunea zilnică de meditaţie în şezut, exersează 
recitând „Fiecare zi este o zi bună.” Repetă tare sau în 


gând de mai multe ori de-a lungul unei zile. 


Recită această propoziţie în loc să meditezi în sezut. 
Astfel, enunţul poate fi exersat ca un paradox sau, mai 
specific, ca un mondo, punctul central al unui paradox. 
Este ca o recunoaştere ritualică a faptului că pentru o 
perioadă ne-am antrenat mintea sub forma unei prac- 


tici formale. 


OBŢINEREA CONTROLULUI 
IN NECUNOSCUT 


în acest moment al călătoriei tale zen, s-ar cuveni să 
introduci practica formală de a aborda necunoscutul. A te 
obişnui cu necunoscutul este probabil, în acelaşi timp, cea 
mai rudimentară, dar şi cea mai avansată practică zen. Şi 
cea mai intimă. 

Pe măsură ce progresezi, vor exista zile când nu vei 


vrea să exersezi şi nu-ţi vei găsi motivaţia. lată câteva 

metode pentru a depăşi astfel de momente: 


Foloseste-ti simţurile. Insista, fără să ştii cum sau 
de ce, şi întoarce-te la analiza meticuloasă a fenomenelor 
care reprezintă experienţa ta. Ce observi? ratează 
aceste lucruri cu blandete, cerceteaza-le fără aşteptări şi 
insistă. 

Vorbeşte cu voce tare. Marele maestru zen Seung 
Sahn este celebru pentru faptul că îi învăţa pe discipolii 
lui să rostească cuvintele „Nu ştiu.”, ca să-i impulsioneze 
în momentele când îşi pierdeau elanul. Repetă aceste 
cuvinte şi aminteste-ti că există o mare diferenţă între 
simpla necunoaştere intelectuală şi lipsa de cunoaştere 
atotcuprinzatoare şi experientiala. Ar trebui să o susţinem 
pe cea din urmă, nu să ne temem de ea, chiar dacă o 
însoţeşte pe prima. 

Ia o pauză. Când te simţi complesit de necunoscut, 
poate fi util să încetezi pentru o perioadă să progresezi 
către metode tot mai noi, fiind de preferat să te ţii de 
practica actuală. Când te obişnuieşti cu aceasta, atunci 
este timpul să avansezi în antrenamentele curente, dar 
să-ţi şi extinzi gama larga de practici folosite care 


constituie tradiţia zen. 

DHARMA DE DIMINEAŢĂ: PURTÂND ÎN 
BRAŢE O TÂNĂRĂ FEMEIE . 


O poveste zen bine-cunoscută vorbeşte despre doi călu- 
gări care mergeau odată pe un drum, iar la un moment 
dat au ajuns la o trecătoare inundată din cauza ploilor 
recente. Lângă trecătoare se afla o femeie tânără şi 
frumoasă, îmbrăcată în mătase fină, care nu putea 
traversa pentru a-şi continua drumul. Călugărul mai 
vârstnic s-a oferit să o poarte în braţe până pe malul 
celălalt pentru ca aceasta să nu-şi strice hainele. Ea a 
acceptat, iar după traversare, femeia şi călugării şi-au 
continuat separat drumurile. 


După un timp, călugărul mai tânăr, care de când s-au 
despărţit de femeie, la trecătoare, a fost agitat şi fără 
stare, a izbucnit cu voce tare: „Frate mai mare! Nu pot să 
cred că ai purtat femeia aceea tânără peste trecătoare. 
Preceptele noastre sunt foarte clare şi ne învaţă să nu 
avem niciun felt 9 
de contact cu sexul opus. Cum ai putut să faci un astfel de 


lucru?” 
Călugărul vârstnic s-a întors spre cel tânăr şi i-a spus: 
„Eu am lăsat femeia jos pe partea cealaltă a trecătorii. Tu 


de ce încă o porţi cu tine?” 


RECITAREA DE MANTRE 


Uneori s-ar putea să ţi se pară dificil să stai în meditaţie. 

Poate noţiunea de a rămâne nemişcat, lăsând deoparte 
faptul că nu ai nicio măsură a productivităţii sau a 
realizărilor, pare mai degrabă imposibilă. în astfel de 
momente, practica mantrei poate fi extrem de utilă. 
Cuvântul mantra înseamnă în sanscrită „instrument” (tra) 
şi „minte” (wjanas). Mantrele pot varia: de la cuvinte 
scurte sau chiar silabe pana la enunturi lungi, repetate 
întruna, în modele ciclice, pentru a atinge un rezultat 
specific. Scopul este să depăşim ceea ce în tradiţia zen 
este cunoscut drept gândire discursivă. 

în această etapă a practicii tale, conţinutul mantrei - 
cuvintele şi silabele din care este alcătuită - are o impor- 
tantă redusă. Ceea ce contează este că acele cuvinte sau 
silabe nu au nicio legătură directă cu vreun flux de 
gândire conceptuală. S-a spus că până şi „Coca-Cola, 
Coca-Cola, Coca-Cola” ar putea fi o mantră suficientă, 
atât timp cât evităm imaginea mentală a băuturilor dulci. 

în tradiţia zen, câteva mantre populare de început 


sunt: 


„Om Mani Padme Hum” („Comoara/Bijuteria se află în 


lotus”, în sanscrită) 


„Kwam Se Um Bo Sal” („Cel care percepe sunetele 


lumii”, în sino-coreeană). 


„Gate Gate Paragate Parasamgate Bodhi Svaha” (echi- 
valentul sanscrit pentru ,,Treci, treci, treci dincolo, 


treci complet dincolo de trezire. Aşa să fie!”) 


„Om nam” este o mantra mai scurtă, care nu poate fi 

tradusă direct. Chiar şi aşa, este recunoscută pentru 
calitatea sunetului său ca fiind „mantra universului în 
puritatea sa”. 

Pentru acest exerciţiu, nu contează atât de mult ce 


mantră alegi, ci doar să optezi pentru una. 


încearcă să rosteşti încet, timp de câteva minute, man- 


tra respectivă înainte să începi meditaţia în şezut. 


Repetă mantra încet şi clar, cam în ritmul a trei 


recitări pe expirare. 


Dacă mintea începe să rătăcească, întoarce-te pur şi 
simplu cu lejeritate la mantră, încercând să o simţi în 


piept, în gât, pe limbă şi în urechi. 


Repetă mantra timp de 1-2 minute. in mod traditional, 


mantrele sunt rostite in unitati de câte 108 recitari. 


Odata ce ai terminat, s-ar putea ca trecerea de la 
recitarea mantrelor la starea de liniste relativa sa se 


faca in 


> 


mod natural. Este succesiunea fireasca de la mantra la 


meditatie. 


CALATORIND CU ATENTIE 
SI CU INTENȚIE 


Observăm de multe ori că neatentia sau incapacitatea de 
a rămâne ancorat în momentul prezent se instalează în 
mod natural. De câte ori nu ai condus spre serviciu şi nu 


ţi-ai amintit nici măcar un singur detaliu despre ce s-a 

întâmplat între punctul A şi punctul B? Scopul acestei 
practici este să cultive capacitatea de a fi prezent în 
mijlocul acelor evenimente familiare pe care avem 
tendinţa de a nu le băga în seamă. Când te afli pe drum, 
zilnic sau ocazional, încearcă să fii prezent, fără să te laşi 
distras. Fără radio, pod- casturi, audiobookuri, SMS-uri 
sau e-mailuri. Pur şi simplu, condu-ti maşina sau stai 
bucurându-te de plenitudinea experienţei. Procesul este 


simplu: 


1. Renunta pentru un timp la productivitate şi la plicti- 
seală şi concentreaza-te doar pe experiența 
condusului, a călătoriei cu trenul sau cu o maşină pe 


care o foloseşti în comun cu alte persoane. 


2. Când ajungi la destinaţie, opreşte-te şi reia mental ex- 
perienta prin care ai trecut. Aminteste-ti măcar trei 
detalii specifice pe care le-ai observat şi pe care altfel 
le-ai fi ratat. Poate fi ceva foarte simplu, precum 
culoarea copacilor sau o linie subţire de vopsea pe 
autostradă, ori ceva profund, precum zâmbetul (sau 
grimasa) de pe fata unui străin. în orice caz, fii 


prezent, observă şi amin- teste-ti. 


CE ESTE ACEASTA? 


îndemnul din tradiţia zen, de a fi prezenţi în plenitudinea 
vieților noastre în desfăşurare şi de a nu ne îngreuna exis- 
tenta cu experienţe şi gânduri înrădăcinate în trecutul 
apropiat sau mai îndepărtat, este clar. Dar, după cum pro- 


babil ţi-ai dat seama, acest lucru este greu de urmat. 

în tradiţia coreeană, practica de a te preocupa de o 
întrebare profundă (precum „Ce este asta?”) se numeşte 
hwadu. Menţinerea întrebării în minte cu hotărâre şi 


insistentă 


>> > astfel încât să nu-ti rămână nimic altceva de facut 
decât să fii atent la intrebare, fară să o rezolvi, este un 
mod de a învăţa să te Impaci cu necunoscutul. 


Concentrează-te pe întrebare. Când gândurile îţi 
fug sau atunci cand te lupti să fii ancorat în momentul 
prezent, foloseşte întrebarea „Ce este aceasta?” 
Gandeste-te profund la ea. 

Foloseste-ti simţurile. în primele etape ale practicii 
cu întrebări hwadu, răspunde folosind observaţii simple 
bazate pe cele şase simţuri. Numeşte ceea ce vezi, auzi, 
miroşi, guşti, simţi şi gândeşti. întrebuințat astfel, hwadu 
este un proces de ancorare, care te ţine în prezent. 

Urmează calea. Pe măsură ce atingi un nivel mai 
avansat de practică, vei observa că simplul act de a pune 
întrebarea te invită la o plenitudine indescriptibilă a 
experienţei, care nu poate fi întâmpinată decât cu 
răspunsul unei necunoaşteri minunate, al unui „nu ştiu” 
experimental. Aceasta până când poate că într-o zi va 
apărea o cunoaştere indescriptibilă: este ceea ce maeştrii 


zen numesc trezire. 

DE RETIHUT 


Orele dimineţii sunt un moment cu adevărat important pentru a 
te preocupa de practica zen, deoarece ele modelează experienţa 


zilei respective. 


Printre formele uşoare de practică matinală se regăsesc 
punerea picioarelor pe pământ după trezire, mişcarea corpului, 
mâncatul conştient, acceptarea necunoscutului sau călătoritul 


fără distrageri. 


Printre practicile mai formale şi mai clare se află meditaţia în 
şezut, introspectia cu ajutorul unui paradox, practicarea 
mantrelor sau cercetarea atentă a experienţei noastre folosind 


întrebarea „Ce este aceasta?” 

FERICIREA ZEN 
ORIUNDE 


Vieţile noastre moderne sunt copleşite de nenumăratele 
modalităţi de a ne menţine ocupați. Ne impartim atenţia 
în mod constant pentru a face cât mai multe lucruri şi 
cumva, totuşi, ne lipseşte timpul. Rareori ne preocupăm 
doar de o singură sarcină în acelaşi timp. Chiar şi timpul 
în care facem naveta sau cel liber concurează cu 
notificările sau cu mesajele primite pe telefonul mobil. în 
acest capitol, vom analiza cum pot activităţile zen să 
aducă intenţie şi conştientă în iureşul vieţii cotidiene, mai 
ales în momentele neplanificate şi foarte aglomerate. 
Până la urmă, fericirea nu se manifestă la comandă, când 
este convenabil sau previzibil. Practica zen ne învaţă că 
fericirea este o experienţă care apare în vieţile noastre 


atunci când suntem total atenţi la momentul prezent. 


Addison: O existenţă mult prea 
tipică 

Pentru Addison, viaţa s-a desfăşurat mereu pe fugă. 
Noţiunea zen de a te concentra pe un singur lucru odată 
s-a dovedit a fi dificilă pentru ea. Addison se plângea des 
soţului său că nu are suficient timp, fiind nevoită să 
gândească în avans programul şcolar şi extracuricular al 
copilului, să aibă grijă de câinele familiei şi să 
îndeplinească solicitările de la serviciul ei cu normă 
întreagă, ca să nu mai vorbim de o listă întreagă de 
sarcini casnice şi de relaţia sa care necesita atentie. Lui 


Addison îi rămâ- 


nea puţin timp pentru sine, iar când nu se grăbea să 
treacă de la o îndatorire la alta, nu ştia ce să facă cu aşa- 
numitul timp liber. Lui Addison i se părea că mereu o 
pândeşte vreo responsabilitate nouă şi neidentificată, 
chiar şi atunci când știa că e in regulă să facă o pauză şi 
să se mai relaxeze. 

Toată agitația din viata lui Addison începea să-şi puna 
amprenta asupra sănătăţii ei. După un control în urma 
unor dureri în piept, doctorul i-a spus că stresul era de 
vină. Recomandările sunt mai uşor de rostit decât de pus 
în practică: un curs de mindfulness şi adoptarea unui ritm 
de viaţă mai lent, indisponibil încă sub forma unui 
medicament. Addison ştia că ritmul ei de viaţă nu putea fi 
susţinut mult timp, dar se lupta să se hotărască de unde şi 
cum să înceapă să facă schimbări semnificative. Doar 
simplul gând îi cauza un stres suplimentar. Şi nici nu 


apuca bine să se gândească la acest lucru, că o şi suna 

fiul ei să-i amintească că trebuia să-l ia de la clubul de 
şah, iar Addison se întorcea rapid la ritmul impredictibil 


al unei vieţi în desfăşurare. 


ADOPTAREA UNEI TINUTE 


Din cele mai vechi timpuri ale tradiţiei budiste, ţinuta (în 
acest context, referindu-ne nu doar la cum ne comportăm, 
ci şi la ce purtăm) a reprezentat un punct de referinţă 
central pentru practică. Regula de a purta ceva care să ne 
amintească de tradiţia zen se poate dovedi atât uşor de 
respectat, cât şi folositoare pentru noii practicanți. Un 
astfel de exemplu este folosirea unei mala, adică a unui 
şirag de mărgele simbolice. 

în zilele noastre, mărgelele mala sunt disponibile 
online pe scară largă, dar şi în numeroase magazine. 
Poate le-ai văzut purtate de vreun prieten interesat de 
budism sau de cineva doar din motive estetice. Se găsesc 
în multe variante, cel mai tradiţional fiind şiragul cu 108 
mărgele. Pentru acest gen de practică, fă rost de un şir de 
mărgele mala sau, dacă ţi-e incomod, caută un alt obiect 
vestimentar unic pe care să-l poţi purta în mod obişnuit şi 
care nu face parte deja din garderoba ta de zi cu zi. 

Poartă-l pentru a-ţi reaminti de practica mentală de 
peste zi. De fiecare dată când atenţia îţi este atrasă de 
mărgele, de un lant, de o esarfa sau de un alt accesoriu 
ales, datorită greutăţii obiectului respectiv ori faptului că 
îl aranjezi sau că îţi este lăudat de cineva, opreşte-te 
putin pentru a te bucura de câteva respiratii adânci si 
lente - sau măcar de energia lor, după cum o cer 
circumstanţele în care te afli! 

FOLOSIND TEHNOLOGIA 


Ar fi uşor să condamnăm tehnologia prezentă în viaţa 
noastră zilnică ca fiind subversivă faţă de scopurile şi 
obiectivele practicii zen. Dar aceasta nu este la bază o 
disciplină pentru cei care resping progresul. Addison se 
străduieşte să răspundă tuturor soneriilor, alarmelor şi 
telefoanelor care îi solicită atenţia. Asemenea notificări ar 
putea fi considerate invazive fată de conştienta noastră. 
Totuşi, abor- date din perspectiva practicii, cerinţele 
tehnologice pot fi reconsiderate drept invitaţii la o 
conştientizare atentă. 

Pentru acest exerciţiu, alege un sunet obişnuit din 
viaţa ta (cum ar fi notificarea pentru mesaje sau melodia 
de apel) şi începe prin a răspunde după o pauză de măcar 
trei secunde, ingaduindu-ti suficient timp să respiri 
complet înainte de a da curs alertei. Pe măsură ce un 
astfel de comportament se transformă într-o rutină, 
încearcă acelaşi lucru şi cu alte sunete sau semnale. 

Pentru nivelul următor, înainte de a răspunde 
alertelor, încearcă să fii atent şi la corpul tău. Pe lângă 
pauza pentru respiraţie, opreşte-te puţin pentru a analiza 
punctele de tensiune din corp şi relaxează-le cu intenţie 
înainte de a te ocupa de cererea semnalată prin tonul de 
alertă. 

Când acest tip de răspuns devine natural, fixează alar- 
mele la intervale diferite doar cu scopul de a te provoca 


să adaugi puţină conştientizare în rutina ta zilnică. 

FII ATENT LA CĂLĂTORIE 


Atât pentru practicanţii începători, cât şi pentru cei expe- 
rimentati, există tentatia de a cădea în capcana dualistă 
de a împărţi viaţa în „practică” şi „orice altceva”. Putem 
privi existenţa ca pe un şir de experienţe, de angajamente 
şi de responsabilităţi care ne îndepărtează de fericire, dar 
cu momente scurte de bucurie în contrabalanta. Totuşi, 
şcoala zen afirmă că viaţa - toată viaţa - face parte din 
acelaşi sistem comun şi continuu - şi anume, acela al 
realităţii. Practica ta zen este doar o modalitate de a 
aborda viaţa, care o iluminează ca atare, deschizând 
astfel o cale spre înţelegere şi integrare. 

Maestrul zen Seung Sahn este celebru pentru 
afirmaţia sa că, relativ vorbind, „o situaţie bună este o 
situaţie rea, iar o situaţie rea este o situaţie bună”. Pentru 


acest exerci- 


> > 


tiu, gandeste-te la cuvintele lui Seung Sahn si aminteste-ti 
o experienţă neplăcută, fie din trecutul recent, fie ceva ce 
te-a impresionat profund. Analizând această experienţă, 
gandeste-te ce cauze şi condiţii au determinat-o. Ce alte 
aspecte diferite ar putea avea această situaţie? Dacă 
respectiva experienţă s-ar petrece astăzi, în ce mod ar 
putea fi accesibilă sau considerată ca făcând parte din 
practica ta zen? 

în fond, trecutul nu poate fi schimbat. Dar percepţia 
noastră despre el este cu totul maleabilă. în timp ce anali- 
zezi situaţia aleasă, încearcă să-ţi ridici colţurile buzelor 
ca şi cum ai râde. Preschimbă suspinul sau regretul care 


s-ar putea ivi într-un zâmbet larg. Conectandu-te la acest 

moment, absoarbe pe deplin experienţa şi urmăreşte cum 
afectarea ta se transformă sau declanşează cu uşurinţă 
re- 


>>> zistenta. 

PARADOXUL CEL DE TOATE ZILELE 
MERITUL ÎMPĂRATULUI WU 


„Acum 1.500 de ani, împăratul chinez Wu din Liang s-a 
/ convertit la budism şi a început în scurt timp să 


patroneze religia. După ce a construit nenumărate 
temple, a finanţat traducerea multor texte şi a susţinut 
material zeci de misionari, împăratul a vrut să-l cunoască 
pe Bodhidharma, maestru itinerant şi fondator al şcolii de 
budism zen, care recent ajunsese în China. La întâlnire, 
împăratul l-a întrebat pe călugăr: „Am făcut budismul 
religie naţională, am construit numeroase temple şi 
mănăstiri, am tradus multe scrieri şi am convertit 
[religios] milioane de oameni. Ce merit am obţinut 
astfel?” Bodhidharma i-a răspuns: „Niciunul, în mod spe- 
cial.” împăratul s-a mirat: „Poate nu înţeleg pe deplin 
învăţăturile lui Buddha. Tu cum le interpretezi?” 
Bodhidharma i-a răspuns fără ezitare: „în vasta 


deşertăciune nu e nicio sfinţenie.” 


Nu uita că, de multe ori, punctul de început al unui 
paradox este consternarea. Aşa funcţionează paradoxurile 


în cadrul învățăturilor şi al doctrinelor zen. 


STABILIREA AŞTEPTĂRILOR 


În etapele de început ale practicii zen, mulţi oameni au 
mari speranţe în legătură cu rezultatele eforturilor lor. îşi 
imaginează cum vor accede rapid la o stare 
transcendentală în care vieţile lor vor fi complet 
transformate, dar asemenea aşteptări marete se 


transformă în nişte mari dezamăgiri, în preocupările 

spirituale, la fel ca în viaţă, în general, există puţine 
treceri rapide, iar transformarea existenţei este o 
ocupaţie pe care o ai pe viata. Daca vrei să eviti con- 
sternarea imparatului Wu, trebuie sa iti stabilesti astepta- 


rile cu intentie, in acord cu realitatea. 


Pentru acest exercitiu, aloca-ti timp ca 
Sa raspunzi cu sinceritate urmatoarelor 
intrebari: 


Ce sper sa obtin prin practica zen? 
Cand sper sa realizez ce-mi doresc? 
Ce (sau pe cine) incerc sa depasesc? 


in ce fel consider că un asemenea parcurs, chiar si 


incununat de succes, imi va influenta viata? 


Unii si-ar putea pune aceste intrebari cu cartea de fata 
in mana, intr-o scurta pauza contemplativa. Altii vor vrea 
să stea într-un loc liniştit si să abordeze întrebările una 
câte una, într-un moment cand nu vor fi deranjati de 
nimeni. Ar putea fi util să ţii un jurnal legat de aceste 
întrebări, în loc să meditezi asupra lor, sau chiar să-ţi 
înregistrezi răspunsurile şi să le reasculti după un timp. 
La fel ca în cazul tuturor exercitiilor, urmează-ti inima şi 
acordă o atentie deosebită acelor clipe miraculoase de 
disconfort ce ar putea apărea. Mai mereu există o 
semnificaţie în momentele din practica noastră care ni se 
par deranjante sau inutile. 

O veche zicală inteleapta spune că „oriunde mergi, esti 
acelaşi”. Devenind conştienţi de aşteptările iluzorii şi ma- 


gice pe care le avem de la practica zen, putem realinia 

acele speranţe la realitate, evitând astfel o mare 


dezamăgire. Poate chiar vom progresa în educaţia zen. 


ALEGEREA UNUI SPAȚIU SPECIAL DE PRACTICA 


Un spaţiu fizic dedicat practicii zen poate fi extrem de fo- 
lositor. Cu toate că antrenamentul zen este în totalitate 
accesibil indiferent de condiţiile exterioare, un mediu ex- 
tern potrivit poate favoriza acest parcurs, altfel anevoios. 

Pentru acest exerciţiu, alege-ti un spaţiu special de 
practică, fie că este vorba de o cameră, fie de un colţ sau 
chiar de o porţiune de birou. Cu timpul, spaţiile dedicate 
practicii pot fi o cale de a intra aproape imediat în starea 
mentală de concentrare, scutindu-te de încercarea de a 
accesa astfel de stări din locuri folosite pentru alte 
procese sau activităţi din viaţa ta. Deşi pare paradoxal să 
afirmi acest lucru într-un capitol care tratează folosirea 
practicii zen „oriunde”, să ai un loc sau chiar mai multe 
(acasă, la serviciu sau în altă parte) dedicate activităţii 
tale poate favoriza reaparitia stării de concentrare în 
momentele când viaţa te îndepărtează de la direcţia ta. 

Pe lângă îngrijorările de ordin practic în legătură cu 
spaţiul fizic - un loc liniştit, confortabil şi intim ar fi util - 
ia în considerare şi ornamentarea acestuia cu câteva 
simboluri sau obiecte necesare practicii zen, precum o 
imagine a lui Buddha, un şirag de mărgele mala, o 
lumânare sau un betisor parfumat (a), o carte cu 
invataturi sau chiar o oglindă mică pentru a-ţi reaminti ca 
fiecare pas pe acest drum reprezintă de fapt drumul 


însuşi, mai ales acest moment care se reflectă înapoi la 

tine. 


PRACTICA PENTRU ALȚII 


Data viitoare când îţi mai taie cineva calea în trafic, se su- 
pără pe tine, îţi trimite un e-mail nepoliticos sau te claxo- 
nează nerăbdător, este momentul să pui în aplicare 


această practică. 


1. Reaminteste-ti că în lumea pe care o impartim, deseori 
dominată de haos şi lipsită de amabilitate, tu ai putea 
fi singurul exponent al conştientizării înrădăcinate în 
momentul prezent, al compasiunii şi al răbdării, pe 
care cealaltă persoană îl va întâlni în acea zi (sau chiar 
săptămână). 

2. în loc să răspunzi cu aceeaşi monedă furiei sau 
impertinentei lor, găseşte o modalitate de a reacţiona 
intenţionat cu multă căldură sau compasiune. 
Zâmbeşte-le prietenos sau salută-i, scuză-te pentru 
greşeala ta (recunoscută) sau doar lasă-i în pace dacă 


se comportă în mod deplasat. 


DHARMA ORIUNDE: 
ZIARUL LUI SEUNG SAHN 


Ani la rând, maestrul zen Seung Sahn şi-a instruit 
discipolii să acorde întreaga lor atenţie fiecărei sarcini 
pe rând. „Când mănânci micul-dejun”, obişnuia el să 


n 
! 


spună, „fă doar asta!”, într-o zi, un elev l-a găsit pe 
profesor citind ziarul în timp ce 
lua micul-dejun compus din kimchi şi fulgi de ovăz. 


Studentul a exclamat: „Maestre! Ne-aţi învăţat mereu ca 

atunci când mâncăm micul-dejun să facem doar acest 
lucru!” Izbucnind în hohote de râs, maestrul zen s-a uitat 
la discipolul său şi i-a explicat meticulos: „Da! Când 
luăm micul-dejun şi citim ziarul, doar luăm micul-dejun 


şi citim ziarul!” 


MULTITASKINGUL 
SAU SARCINILE MULTIPLE 


Cu toate că noţiunea generală de „multitasking” poate 
părea la început o anatemă pentru tradiţia zen, care este 
atât de des echivalată cu atentia şi cu asimilarea unidirec- 
tionala, a rezolva sarcini multiple simultan este o cerinţă 


incontestabilă a vieţii moderne şi nu numai. Fiind o nece- 
>» 
sitate naturala a vietii, si rezolvarea de sarcini multiple 


este adecvata pentru practica zen, desi trebuie sa 
mentionam ca, strict vorbind, oamenii nu fac acest lucru 
simultan, ci trec rapid de la o activitate la alta. 

Pentru acest exerciţiu, alege o zi şi identifica intervalul 
mic de timp dintre activităţile şi sarcinile care par 
simultane şi în care te angajezi în timp ce îţi continui 


rutina obişnuită. 
De exemplu: 


Observă cum alternezi între ascultat, vorbit sau mers pe 


jos în timp ce porţi o conversaţie la telefon. 


Remarcă schimbările de atenţie care se produc în timpul 

unui drum obişnuit cu maşina, când concentrarea ta se 
mută de la drum la tabloul de bord şi la oglinda 


retrovizoare. 


Constată cum iti muti atentia atunci când încerci să mă- »s 


nânci pe fugă sau în timp ce lucrezi la ceva. Dar când 
simţi gustul mâncării, când îţi verifici e-mailul sau te uiţi 


la semafor aşteptând schimbarea culorii? 


Gândeşte-te la spaţiul liminal care leagă aceste activi- 
tati şi la modalitatea prin care omitem acel moment de 
schimbare între sarcini, unind astfel acţiuni diferite într- 
un singur eveniment. Constientizarea ne oferă 
posibilitatea intenţiei, iar conştientizarea intenţionată 
este calea practicii. în exerciţiile zen nimic nu trebuie 
omis, iar modurile cum operează mintea noastră trebuie 
explorate încontinuu, pentru a ne conduce spre o 
manifestare integrată a practicii ce continuă să se 


adâncească. 


TRATEAZA-TE PE TINE (ȘI PE ALȚII) CU BLANDETE 


în povestea de la pagina 82, maestrul zen Seung Sahn a 
fost confruntat, în timp ce lua micul-dejun, de unul dintre 
elevii lui pentru că părea să se afle în contradicţie cu 
propriile învățături. 

Desi maestrul l-a facut repede pe student sa vada 
tabloul complet al unei existente trezite, e usor sa-l 
înţelegem pe discipolul care a încercat să aplice cu 


hotărâre învăţăturile pe care le primise. Viaţa este 

formată, totuşi, mai mult din excepţii decât din reguli şi 
cu mai multe nuanţe de gri decât combinaţii de alb-negru. 
Să cultivi gentiletea fata de tine şi fata de ceilalţi în loc să 
cauţi greşeli este o condiţie necesară pentru a merge 
mult timp pe calea zen. Acest exerciţiu te va ajuta să 


dezvolti blandetea de care ai nevoie. 


1. Cu ochii minţii, imaginează-ţi pe cineva (chiar si pe 


tine) faţă de care ai numai gânduri bune. 


2. Vizualizează-l câteva clipe şi simte gama de emoţii şi 
de senzaţii pe care ţi le provoacă. 


3. Inspiră şi expiră adânc, la fiecare respiraţie dorindu-ti 
ca această persoană să fie fericită, sănătoasă şi foarte 


mulţumită. 


4. Continuând să respiri adânc, indreapta-ti atenţia spre 
o persoană care îţi provoacă sentimente mai puţin plă- 


cute şi fa din nou acest exerciţiu. 


5. Repetă paşii, trecând în ordine de la o persoană com- 
plet neutră la una uşor negativă şi, într-un final, la ci- 
neva faţă de care ai sentimente aproape sau complet 


negative. 


6. Repetă exerciţiul pentru ultima oară, directionandu-ti 


atentia acum către toate flintele din univers. 


în mod tradiţional, această practică se numeşte metta 
sau practica bunatatii iubitoare. Cu timpul, vei putea 
scurta procesul şi îl vei putea aplica imediat şi în cazul 
persoanelor dificile, în timp ce îţi vei îmbuna dispoziţia 


fata de ceilalţi însoțitori de drum pe calea umanităţii. 

PRIETENIA SPIRITUALA 


Odată, Buddha şi insotitorul său, Ananda, mergeau pe o 
cărare, când Ananda i-a spus lui Buddha că a înţeles că 
prietenia spirituală reprezintă cel puţin jumătate din 
calea spirituală. Buddha s-a oprit, apoi l-a corectat pe 
Ananda, spunându-i: „Ananda, nu spune asta. Prietenia 
spirituală reprezintă întreaga cale.” 

în general, spiritualitatea şi practica zen sunt 
demersuri profund personale, pe care nimeni nu le poate 
întreprinde în locul tău. Dar la fel de adevărat este şi 
faptul că practica zen e cel mai bine însuşită prin 
intermediul unei prietenii spirituale: sprijinul şi sfatul 
colegilor, precum şi ale celor mai în vârstă care îţi pot 
înţelege provocările şi succesele. Astfel au apărut 
maeştrii şi centrele de practică, care ne îndeamnă să 
ieşim din zona de confort, dacă nu în sens fizic, măcar din 


limitările propriilor noastre vieţi interioare şi solitare. 


Pentru acest exerciţiu, întreabă-te: 


Ce pot câştiga dintr-o prietenie sau dintr-o legătură spiri- 


tuală cu o altă persoană? 
în ce aspecte ale practicii mele simt că am nevoie de 


ajutor, de îndrumare sau chiar de provocare? 


Ar fi mai util dacă mi-aş crea o legătură cu un profesor, cu 


un mentor sau cu un coleg? 


Aş prefera să ne lege lucruri obişnuite laice sau o mentali- 

tate spirituală comună? 


Analizează răspunsurile la aceste întrebări, precum şi 
orice rezistenţă care apare, apoi caută oportunităţi online 
sau faţă în faţă de a intra în legătură în mod constant cu 
alti practicanți, ca să te bucuri astfel de satisfactiile şi de 


provocările unei comunităţi ce manifestă intenţie. 

DE RETIHUT 


Agitatia vieţii moderne poate fi complet integrată într-o viata cu 
practică zen. Antrenamentele sunt aplicabile şi accesibile 


vieților noastre, fără excepţie. 


Un obiect precum nişte mărgele mala sau ceva vestimentar ne 


reaminteşte să nu omitem pe parcursul zilei practica zen. 


Zenul nu se află în opoziţie cu tehnologia modernă. Alarmele şi 
notificările care ne întrerup atenţia pot fi, de asemenea, nişte 


semnale pentru a ne face să devenim mai constienti. 


> > 


Un spaţiu dedicat practicii ne poate ajuta să accesăm rapid o 


stare mentală de concentrare. 


Bunătatea şi blandetea fata de tine si fata de ceilalti 


sunt esentiale pentru a merge pe calea zen. 

FERICIREA ZEN 
LA SERVICIU 


O sesiune de practică pe care o urmezi dimineaţa te va 
pregăti pentru o zi în care să te concentrezi pe con- 
ştientizarea atentă. Dar, aşa cum luarea micului-dejun nu 
presupune că poţi sări peste prânz, nici exerciţiul matinal 
nu înseamnă că nu mai e nevoie să te antrenezi peste zi. 
în acest capitol, ne vom concentra pe crearea unui ritm, 
pentru a menţine antrenamentele chiar şi atunci când 
programul tau este presărat cu distrageri, diverse 
responsabilităţi şi mult stres. Poate fi dificil să integrăm 
practica zen în zilele noastre de lucru cele mai 
aglomerate, dar astfel vom obţine conştientizarea ce 


conduce la apariţia fericirii în vieţile noastre. 
Jason: O zi mult prea obişnuită la 
serviciu 


Lui Jason îi plăceau jobul pe care îl avea şi oamenii cu 


care lucra. Era bine plătit, primea suficiente beneficii şi 


nu trebuia să muncească şi în weekenduri. Una peste alta, 
locul acesta de muncă era un lucru bun pentru el. Totuşi, 
Jason se simţea puţin neliniştit, de parcă ar fi trebuit să 
facă mai mult cu viaţa lui. într-o dimineaţă, a descoperit 
că visa cu ochii deschişi că era în altă parte, uitându-se în 
gol la telefon, la imaginile de pe reţelele sociale. Dându-şi 
seama că ziua a trecut mai repede decât credea, Jason a 
refuzat o invitaţie la prânz ca să nu rămână în urmă cu 


sarcinile de dimineaţă. 


9 


După vreo oră, venise timpul pentru şedinţa de după- 
amiază. S-a văicărit putin că întâlnirea ar fi putut fi 
rezolvată printr-un e-mail - ba chiar şi aşa, e-mailul ar fi 
putut fi evitat dacă superiorii săi ar fi citit rapoartele 
primite. Jason nu ar fi putut spune exact că multitudinea 
de ar fi putut, ar fi trebuit şi ar fi fost de care se lovea 
frecvent era chiar o corvoadă. Dar nici nu se simţea 
productiv. Sau, mult mai important, satisfăcut. Târându-se 
până în sala de conferinţe, Jason s-a implicat în şedinţă la 
fel ca toţi ceilalţi, urmărind cu coada ochiului ceasul până 
la o oră acceptabilă de plecare. 

înainte să se facă seară şi să vină timpul să meargă 
acasă, Jason a ajuns deja să se simtă obosit. în drumul de 
la birou spre locuinţa personală, a hotărât să se oprească 
undeva şi să ia nişte mâncare dintr-un fast-food, pentru a- 
şi putea petrece restul serii relaxându-se, fără să mai fie 
nevoie să gătească el singur şi apoi să spele vasele. 
Următoarea dimineaţă avea să vină repede şi nu era una 


de sâmbătă. 


CREAREA UNUI RITM INTENŢIONAT 
DE VIATA 


Nu prea are rost să stabileşti nişte parametri pentru prac- 
tica ta, dacă îi aplici doar într-un mic interval din zi sau 
dacă ritmul lor nu se potriveşte cu modul în care îţi 
tratezi restul vieţii. Practicile matinale din al treilea 
capitol reprezintă ocazii minunate pentru a pune bazele 
unei existente zen. Dar este nevoie şi de atenţie pentru a 
stabili atingerea unor anumite puncte pe parcursul unei 
zile. 

La prima vedere, instituirea cu intenţie a unui ritm 
zilnic presărat cu momente zen poate părea o 
recomandare destul de vagă. lată câteva sfaturi care să te 
ajute să începi să faci acest lucru. 

Supravegheaza-ti programul. Calculează timpul 
disponibil pentru sarcinile unei zile obişnuite de muncă 
(poate fi vorba şi despre o zi de sâmbătă ori despre altă zi 
încărcată). Pentru îndeplinirea cu intenţie a fiecărei 
sarcini sau responsabilităţi alocă un segment de timp 
rezonabil - douăzeci, treizeci sau chiar patruzeci de 
minute. Apoi, programează o pauză, fie că este vorba 
despre un moment scurt, despre câteva minute sau 
despre oricât este necesar, înainte să treci la o sarcină 
nouă sau să te întorci la cea anterioară. 

Alocă timp de practică în pauze. Pauzele sunt un 
moment perfect într-o zi aglomerată pentru a apela la 
practica zen. Gândeşte-te cât timp ai şi foloseşte-l pentru 
una dintre practicile descrise în această carte: respiră 


adânc cu intenţie, plimba-te sau întinde-te putin 

conştientizând mişcarea pe care o faci, gândeşte-te la un 
mondo sau la un paradox ori foloseşte o mantră de 
curăţare pentru înlăturarea tiparelor de gândire care 
induc stresul. 

Tine-te de plan. Chiar si pentru cei avansați, esenţa 
acestei practici este să găsească o formă şi un ritm şi să 
se tina de ele. Decât să faci o estimare mentală a 
eventualelor momente zen zilnice, mai bine noteaza-ti 
undeva programul tău. Urmează punctele din orar de 
parcă ar fi clopotele şi tobele dintr-un templu zen, care îţi 
îndrumă atenţia spre conştientizarea întregii experienţe. 
(Şi nu uita să fii blând cu tine în zilele când nu răspunzi la 


apel). 


MODELÂNDU-ȚI GÂNDIREA CU AJUTORUL 
CUVINTELOR 


în povestirea de la începutul acestui capitol, l-am 
cunoscut pe Jason, care era oarecum nemulţumit că 
trebuie să participe la o şedinţă ce „ar fi putut” sau poate 
chiar „ar fi trebuit” să fie înlocuită de un e-mail. Totuşi, 
realitatea este că nu s-a întâmplat aşa. Şedinţa fusese 
convocată, iar singurele opţiuni ale lui Jason erau de a 
participa sau nu la ea şi de a accepta consecinţele deciziei 
lui. Aceasta este o bună ocazie să ne amintim că viata 


trăită conştient şi marcată de fericire 


> J > 


nu există într-o realitate distantă, îndepărtată, care „ar fi 
putut fi”. Se întâmplă chiar în acest moment, singurul 
adăpost adevărat la care are acces fiecare dintre noi. Nu 


ne putem întoarce în timp ca să facem schimbări ce ar 

îmbunătăţi situaţia şi nici nu putem înainta rapid către un 
viitor imaginar în care toate problemele noastre vor fi fost 
rezolvate. 

Regândirea modului în care abordăm viaţa ne ajută să 
înţelegem acest lucru. O modalitate de a face asta este să 
punem în acord ceea ce ne spunem nouă înşine cu 
aspiraţiile pe care le nutrim pentru parcursul nostru zen. 
Pentru acest exerciţiu, încearcă să elimini din vocabular 
pentru o perioadă cuvinte precum ar fi putut, ar fi trebuit 
şi ar fi avut. Observă momentul când ele apar în mintea ta 
sau îţi stau pe limbă şi corectează-te pe loc. Afirmă pur şi 
simplu că ceea ce s-a petrecut sau se petrece este singura 
realitate, apelând la enunturi precum „Această întâlnire 
se întâmplă chiar acum.”, „Copilul meu a uitat să-şi ia 
sendvişul la şcoală.”, „Am uitat unde am pus cheile de la 


I 


maşină.” Foloseşte-ţi facultăţile mintale în deplinatatea 
experienţei actuale în loc să iroseşti energie pe o realitate 


imaginată sau chiar reimaginată. 


IMPLICĂ-TE ÎN CEVA NEPLĂCUT 


Odihna si relaxarea corespunzătoare sunt o parte 
esenţială a unei vieţi fericite, dar este important să 
analizăm în ce forme specifice de odihnă şi relaxare avem 
tendinţa de a ne implica. Din perspectiva zen, derivarea 
plăcerii, ba chiar a odihnei, din procese obişnuite ale vieţii 
reprezintă o caracteristică a oamenilor treziti spiritual. 
Atunci când aplicăm puterea purificatoare a atenţiei 
concentrate chiar şi celor mai banale activităţi, observăm 
mereu că sarcinile de rutină şi corvoadele pot fl 


îndeplinite ca şi cum ar fi speciale şi plăcute. 

Zenul ne cere să fim în contact profund cu cotidianul 
şi, mai mult de atât, să ne implicăm intens. încercaţi acest 
lucru prin exerciţiul următor. 

Alege ceva neplacut. Ce activităţi zilnice sau 
responsabilităţi ti se par o corvoada, le eviti sau le faci de 
mântuială doar ca să scapi de ele? Spălatul vaselor? 
Schimbarea nisipului din litiera pisicii? Curatenia cu 


aspiratorul? Alege una pentru a exersa. 


Implică-te. Dedică suficient timp în fiecare zi pentru a 
termina cu atenţie sarcina respectivă. în timp ce o îndepli- 
neşti, fii atent la ce vezi, auzi, simţi şi miroşi (şi, acolo 
unde este relevant, la ce gust are). Pune-ti întrebări 
despre aceste lucruri. Cum poţi găsi bucurie şi împlinire 
în realizarea fiecărei etape din această sarcină care ar fi 
putut trece neobservată? 

Insistă. Nu găseşti deloc plăcere sau relaxare în 
această sarcină? Nu te lăsa, îndeplineşte-o de fiecare dată 
cu mai multă intenţie până când rezistenţa ta începe să 
cedeze. Când obligaţia de a o realiza nu mai atrage după 
sine şi evitarea, ci se simte ca o invitaţie, aplică această 


practică altei experienţe banale. 


EXERSAREA UNUI PARADOX: 
SPALĂ-TI CASTRONUL 


Odată, un tânăr călugăr l-a abordat pe maestrul zen 
Zhaozhou şi i-a spus: 
— Abia am intrat în mănăstire. Te rog, instruieşte-mă! 


Zhaozhou i-a răspuns: 

— Ai luat micul-dejun? 

— Da, a replicat călugărul. 

— Atunci spala-ti castronul, i-a spus Zhaozhou. 
Auzind aceasta, tânărul călugăr a întrezărit imediat 


starea de trezire. 


GANDESTE-TE LA ARMONIE 


Sfatul înţelept al maestrului Zhaozhou dat noului său uce- 
nic era că, odată masa încheiată, ar trebui să-şi spele cas- 
tronul. Grija faţă de responsabilităţi, pe măsură ce ele 
apar, şi descoperirea lacunelor cognitive care ne conduc 
spre evitarea îndatoririlor reprezintă nişte componente 


esenţiale ale unei vieţi trăite în concordantă cu realitatea. 


„> 


Pentru acest exerciţiu, întreabă-te: 


în ce domeniu sau activitate nu sunt în concordantă cu ne- 
cesitatile vieţii cotidiene? Poate nu umplu cafetiera din bi- 
rou după ce o folosesc sau las vasele nespălate în chiuvetă 


după masa, în loc să le curat pe loc? 


Ce poveste îmi spun de asociez această activitate cu ceva 
foarte neplăcut? Oare povestea mea despre această expe- 
rienta sau sarcină mă streseaza mai mult decât îndepli- 


nirea ei? 


Alege una dintre sarcinile pe care le-ai identificat pen- 
tru a te concentra asupra ei zilnic, timp de o săptămână, 
îndeplineşte pur şi simplu sarcina respectivă la momentul 
ei potrivit, iar în acest timp observa-ti dialogul interior. 


Cum e înfăţişată experienţa ta? 

„DU-TE SĂ BEI CEAI!" 


Cultura ceaiului şi savurarea acestuia sunt profund legate 
de istoria, mitologia şi practica zen. De fapt, în cercurile 
pasionatilor de zen şi de ceai, o poveste populară atribuie 
apariţia primelor plante de ceai din pleoapele maestrului 
fondator al tradiţiei (înțeleptul Bodhidharma, pe care l-am 
întâlnit în primul capitol al cărţii), după ce acesta le-a 
aruncat pentru a-şi continua cercetarea asupra naturii 
minţii şi fiinţei în meditaţie. Drept urmare, nu e nevoie ca 
şi noi să recurgem la autoflagelare, după cum se spune că 
ar fi făcut Bodhidharma. Profitând de rezultatele acţiunii 
lui, noi putem să ne bucurăm de ceai (cofeinizat, dacă 
dorim) pentru a ne ajuta să rămânem concentrați pe 
practica noastră. 

„Du-te să bei ceai!” este o frază des întâlnită în unele 
şcoli zen, în practica paradoxului efectuată cu un maestru 
spiritual. Astfel, elevilor sârguincioşi li se sugerează că în- 
telegerea unui paradox sau chiar a unei dileme de viata 
nu este suficienta. Consider-o ca pe o invitatie facuta unui 
discipol de a se retrage in camera sa pentru a continua 
cercetarea proactiva a chestiunii respective. 

Pentru acest exercitiu, aloca-ti cinci sau zece minute 
ca sa-ti pregatesti atent o cana de ceai, atunci cand te 
simti obosit din cauza sarcinilor de peste zi. Observa 
calitatile apei pe masura ce iti incalzeste cana si scoate 
aburi; remarca aroma si culoarea create prin inmuierea 
ceaiului. Lasă-l să infuzeze un timp suficient, încercând 
să-ţi perfectionezi arta de a pregăti un ceai nici prea 


concentrat, dar nici prea slab. 

Pe măsură ce acest ceai atinge temperatura potrivită, 
soarbe-l conştient, atent la toate senzațiile: căldura, tex- 
tura şi aroma lui. Concentrându-te doar pe experienţa 
preparării şi a consumării ceaiului, rămâi implicat în 
practica conştientizării intenţionate şi îţi oferi un răgaz de 
la orice sarcină specifică. După o pauză de ceai, te poţi 


reapuca de lucru cu forţe proaspete. 


IN CAUTAREA PRODUCTIVITĂȚII PERPETUE 


Punctul esenţial al acestui exerciţiu de meditaţie este de 
a-ţi analiza propriile valori cu privire la muncă şi 
productivitate, dar şi raţiunea de a căuta practici precum 


tradiţia zen. 


întreabă-te: 


Ce m-a determinat să caut fericirea în afara experienţei 


mele prezente? 
Ce factori par să împiedice împlinirea bunăstării mele? 


Mă aştept ca bucuria să se manifeste în viaţa mea doar cu 
o mică schimbare de perspectivă sau există şi alţi factori 
externi şi diverse nevoi în viata mea care trebuie să se 


, > schimbe? 


Daca nu ar exista nimeni sa-mi judece cuvintele, ce as 
avea de spus despre cererile si conditiile actuale din viata 


mea profesionala? 


Poate ca uneori este un lucru bun ca la inceput sa 
practicam zenul pentru a ne trata disconfortul legat de 


conditia umana, dar rareori este si suficient pentru a 

produce o schimbare semnificativă. Fericirea şi bucuria 
pe care le oferă practica zen nu se descoperă doar prin 
adăugarea unor antrenamente, exerciţii şi perspective în 
viaţa ta, ci prin de- construcţia şi analiza întregii tale vieţi 
- nimic nu poate fi omis. în acelaşi timp, există puţine 
limite, sau deloc, în ceea ce priveşte gama de manifestări 
şi de activităţi posibile pentru un practicant zen, prin 


comparaţie cu orice alt tip de 


persoană. în procesul examinării holistice a experienţelor 
tale (numit şi conştientizare) şi, prin urmare, a acceptării 
experienţelor şi a adoptării comportamentului corespun- 
zător (care uneori necesită schimbarea proactivă a 
condiţiilor), onestitatea şi integritatea sunt esenţiale 
pentru fiecare manifestare a unei vieţi care încurajează 


practicile zen integrate şi deci eficiente. 


DHARMA PENTRU SERVICIU: 
O ZI FĂRĂ MUNCĂ 


Maestrul zen Baizhang Huaihai din timpul dinastiei Tang 
era un profesor foarte apreciat, având mulţi discipoli. Cu 
toate acestea, Baizhang nu s-a izolat într-o chilie, în 
complexul monastic. Ba chiar muncea în fiecare zi, 
alături de elevii săi, la întreţinerea aşezământului şi la 
buna desfăşurare a activi- . sa ; 

tatilor din manastire. Pe masura ce se apropia de 90 de 
ani, elevii au inceput sa-si faca griji pentru sanatatea lui. 
într-o dimineaţă, i-au ascuns uneltele, sperând să-l 


determine să se menajeze mai mult. După ce şi le-a 

căutat în zadar, bătrânul maestru s-a retras, refuzând să 
mai mănânce. „O zi fără muncă e o zi fără mâncare.”, a 
spus el. A respins hrana şi a repetat aceleaşi cuvinte zi 
de zi până când discipolii săi au fost nevoiţi să-i 
returneze uneltele de lucru. Apoi, Baizhang a început din 
nou să mănânce împreună cu ceilalţi călugări după ce şi- 


a reluat munca zilnică. 


SONDAREA AȘTEPTĂRILOR 


În povestirea vieţii maestrului zen Baizhang nu găsim ni- 


ciun gând de retragere, nicio preocupare pentru zile 
libere sau vacanțe şi cu siguranţă nicio dovadă că s-ar 
considera mai presus de vreo sarcină. Ce lecţie! Prin 
contrast, cât de des nu lucrăm noi gândindu-ne la ziua 
îndepărtată când vom putea să renuntam la îndatoririle 
zilnice şi ne vom petrece anii rămaşi în bunăstarea 


acumulată şi amânată? 


> > 


Putem privi cu uşurinţă exemplul lui Baizhang drept o 
aplecare spre productivitate constantă, dar de fapt el ne 
invită să medităm asupra implicării, a menţinerii şi a inte- 


grării întregii experienţe de viaţă. 


Pentru acest exercițiu,  sondează-ţi 
aşteptările ca să identifici spre ce 
orizonturi te indrepti în ceea ce priveşte 
munca. Te afli în aşteptarea unei 
experienţe îndepărtate care într-un fel 
va aduce brusc bucurie în viaţa ta, fie că 
este vorba despre un weekend prelungit 
sau despre o pensionare în toată regula? 

întreabă-te: 


Recompensele pentru care muncesc au un potenţial real 


sau sunt doar nişte poveşti care mă menţin motivat? 


De ce am nevoie de o astfel de motivare? Ce trebuie să se 
schimbe în experienţa mea actuală ca să înţeleg că viaţa 


merită trăită în prezent? 


Este posibil să fie nevoie de o schimbare concretă - 
poate că lucrezi prea multe ore sau ţi-ai ales greşit 
meseria ori jobul. însă, de multe ori, doar o schimbare de 
percepţie aduce conexiunea cu acest aspect al vieţii tale. 
în orice caz, în practica zen este aproape întotdeauna 
vorba despre conştientizare. Aceeaşi perspectivă care 
încadrează o asemenea autoevaluare ca fiind o practică 
zen poate transforma experienţa ta actuală dintr-o viaţă 


incompletă într-o viaţă integrată. 


MEDITATIA ÎN MERS 


Meditatia in mers poate să aline disconfortul real de a pe- 
trece intervale de timp în concentrare şi nemişcat. Zenul 
nu caută să cultive disconfortul. Mai degrabă, suntem 
mereu preocupaţi de conştientizare, de acceptare şi de 
armonie - răspunzând realităţii în moduri pline de înţeles 
şi practice. 

De obicei, într-un mediu clasic de antrenament zen, 
perioadele de meditaţie în şezut sunt alternate cu cele de 
me- ditatie în mers. Aceasta din urmă este o modalitate de 
a ex- tinde procesul de meditaţie în timp ce acorzi atenţie 


nevoilor reale ale corpului, printre care se numără şi 

mişcarea. 

Unele şcoli zen practică meditaţia în mers cu mişcări 
lente, sistematizate sau alternează mersul încet cu alerga- 
rea uşoară. Alte şcoli, precum cea a maestrului Thich 
Nhat Hanh, practică o meditaţie în mers foarte informală, 
în natură, care pune accentul pe asimilarea conştientă a 
experienţei participării intuitive a corpului la realitate. 
Acea metodă este, probabil, opţiunea cel mai bine 
transmisă sub formă de carte. 

La intervale regulate, ia-ti cinci sau zece minute 
pentru plimbare. Poti să te gândeşti la ale tale sau să-ţi 
limpezeşti mintea absorbind imaginile, sunetele si 
senzațiile pe care le întâlneşti. în acest timp, fii atent cum 
reacţionează mintea ta cand renunti la contemplarea 
sedentară şi/sau la exigenţele impuse deseori asupra 


corpului de o zi de muncă. 


MEDITATIA ÎN GÂND 
E 


Realitatea este că tradiţia zen conţine, de fapt, o gamă 
infinită de practici posibile. Gândirea (o practică probabil 
descrisă mai bine prin contemplare) are un loc foarte 
important în antrenamentul zen, atât timp cât este 
implicată ca un proces experimental (contemplarea nu ar 
trebui să submineze mintea de începător). 

Putem aduce orice în cadrul zazen (meditaţia în şezut) 
şi îl putem trata drept o practică în concordanţă cu princi- 
piile zen. Pentru exerciţiul de fata, alege-ti un studiu de 
caz, un paradox, o poveste sau orice alt exerciţiu 


meditativ din această carte - sau chiar o problemă de 

viata, sau o emoție brută - şi analizează acest lucru în 


timpul meditatiei în sezut. 
> J 


Nu uita că pe parcursul unui astfel de antrenament 


poţi aborda orice ţi se pare demn de întreaga ta atenţie. 


întreabă-te: 
Prin ce se deosebeşte gândirea conştientă de experienţa 


conştientă? 


Ce aş putea evita respectând liniştea şi spaţiul mai presus 
de cunoaşterea mea nativă? 

5 
Aş putea transforma nişte sarcini dificile în experienţe ac- 
cesibile dacă le-aş muta din domeniul aglomerat şi banal 


al vieţii în cel tot mai conturat al practicării meditatiei? 


DE RETINUI 


Poţi apela la practica zen în timpul zilei stabilind un pro- 
gram cu momente care să te readucă la starea de conşti- 


entă atentă. 


> 


Formulări precum ar fi putut şi ar fi trebuit ne distrag de 
la realitatea momentului prezent unde se petrece, de fapt, 


viaţa. 
Sarcinile zilnice pe care le evităm pot deveni o sursă de 


plăcere şi de relaxare dacă analizăm motivele pentru care 


obişnuim să le ocolim. 

Zenul ne îndeamnă să ne examinăm toată viaţa, inclusiv 
valorile legate de muncă, de productivitate şi de recom- 


pensele care ne motivează. 
Gândirea face parte din practica zen deoarece este o 


parte a vieţii noastre. Putem folosi meditaţia pentru a 


cerceta orice lucru demn de atentia noastră. 

CAPITOLUL 6 


FERICIREA ZEN 
SEARA 


în acest capitol, vom analiza ce presupune o seară tipică 
şi vom învăţa să o abordăm în mod zen, aplicând 
programului tău nocturn spiritul conştientizării şi al 
practicii intenționate. Activitățile obişnuite precum 
drumul spre casă, luarea cinei, diversele treburi casnice, 
apoi, în sfârşit, odihna şi relaxarea înainte de a merge la 
culcare pot fi privite ca fiind mecanice, plictisitoare şi 
obositoare. Totuşi, rutina ta de seară poate fi cultivată şi 
sub forma unor procese de conştientizare. Citeşte mai 
departe. încercăm să provocăm o reexaminare holistică a 


unei seri obişnuite. 

Amari: O seară mult prea tipică 


Pentru Amari fusese o zi lungă de lucru, prelungită şi mai 
mult de superiorul lui care în ultimul moment solicitase o 
şedinţă, întâlnirea nu fusese una neplăcută; de fapt, nu 
avea prea multă influenţă asupra vieţii de zi cu zi a lui 
Amari, mai ales asupra orelor pe care le petrecea în afara 
zidurilor biroului său. însă traficul de la ora de vârf de 
mai târziu urma să fie mai rău decât cel cu care era 
obişnuit Amari, dar oricum niciodată nu era prea bine în 
privinţa acestui aspect şi el nu avea nimic special plănuit 
pentru acea seară. Una peste alta, prelungirea 
programului de lucru însemna că îi mai rămânea puţin 
timp până la următoarea zi de muncă. 

Drumul lui Amari spre casă a fost lung, după cum se şi 
aştepta. Nu s-a petrecut nimic remarcabil, iar naveta a 
fost obositoare. Se gândea să iasă de pe autostradă ca să 
cineze undeva repede, dar nimic din traficul acelei seri nu 
l-a ajutat. Aşa că şi-a continuat drumul. Când în sfârşit şi- 
a parcat maşina în garaj, Amari a stat în linişte câteva 
secunde, relaxându-se înainte să se îndrepte spre 
apartamentul său. Lui Amari îi plăcea slujba pe care o 
avea, dar uneori şi-ar fi dorit să facă şi altceva în viaţă, nu 
doar să muncească aşteptând venirea weekendurilor. 

Când a deschis uşa apartamentului, Amari a fost 
întâmpinat de pisica lui, care voia mai mult atenţie decât 
afecţiune. Doar era ora cinei. „Aşteaptă un minut, doar un 
minut”, i-a spus Amari în timp ce-şi agăța haina în cuier. 
„Stai să pun rufele la uscat mai întâi, apoi o să-ţi dau să 


mănânci.” După ce a mutat hainele din maşina de spălat 

în uscător, Amari a deschis o conservă pentru pisici, 
dorindu-şi ca şi masa lui să fie la fel de uşor de pregătit. 
în scurt timp, Amari se îndrepta cu farfuria de mâncare 


spre sufragerie ca să se uite la cel mai recent episod din 

serialul lui preferat. După vreo oră, timp în care a şi 
adormit, Amari s-a trezit. A închis televizorul, a spălat 
vasele şi s-a îndreptat spre dormitor, ajungând cumva să 


fie treaz din nou. 


SERVICIUL CA VIATĂ 


Pe măsură ce societatea în care trăim a evoluat, munca s- 
a îndepărtat tot mai mult de procesele directe ale vieţii. 
Pentru mulţi dintre noi, eforturile zilnice de la locul de 
muncă par deconectate de satisfacerea imediată a 
oricărei nevoi reale şi sunt copleşite de griji legate de 
salariu, asigurările de sănătate sau planurile de 
pensionare. Este esenţial sa ne reconectam viata la 
activitatea pe care o facem, pentru a depăşi mentalitatea 
de „muncă în schimbul weekendului”, observată în 
povestea lui Amari. 

Nu e nevoie ca practica reconectarii vieților noastre la 
job să fie un mare experiment filozofic. Este vorba doar de 
a ne concentra în totalitate pe momentul prezent, conec- 
tându-ne minţile şi corpurile pentru a ne îndeplini sarci- 
nile şi responsabilitatile, în loc să ne separam gândurile şi 
acţiunile într-o relaţie incoerentă de tip păpuşă - papusar. 

Pentru acest exerciţiu, întreabă-te mental pe parcursul 
zilei: Mi se întâmplă să visez cu ochii deschişi în timp ce- 
mi îndeplinesc sarcinile de moment? Mă închipui ca fiind 
în altă parte sau făcând altceva decât ceea ce am de 


rezolvat acum? 


Când întrebările tale declanşează o 
astfel de stare de spirit, foloseşte 

această tehnică, în timp, antrenamentul 
îţi va crea obiceiul de a fi prezent şi 
atent. 


1. Conecteaza-te cu respiraţia ta. Opreste-te pentru a 


respira cu intenţie în tot corpul. 


2. Simte atracţia gravitaţională, plasandu-ti corpul în 


acest moment şi în acest spaţiu. 


3. Investeşte controlul disponibil în libertatea de a-ţi 
alege starea de spirit. Implică-te în sarcina respectivă, 


concentrandu-te pe ce faci acum şi aici. 


4. intoarce-te la momentul prezent ori de cate ori te 
îndepărtezi de el, directionandu-ti atenţia către 


respiratie, corp si, in cele din urma, spre intentie. 


CONDUSUL SI PRACTICA 
BUNATATII IUBITOARE 


Tehnologia moderna usureaza parcurgerea unor distante 
care ar fi insurmontabile daca ar trebui traversate pe jos. 
Pe masura ce capacitatile noastre tehnologice au crescut, 
la fel s-a intamplat si cu ambitiile personale. Acum, 
oamenii călătoresc zilnic mai mult decât au făcut-o 
vreodată în istorie. Traficul bară la bară, şoferii neatenti 
din cauza folosirii telefoanelor şi manierele proaste la 
volan reprezintă suficiente motive pentru a pune la 
încercare chiar şi răbdarea unui maestru zen. Dar 
asemenea teste sunt o ocazie reală de a urma practica 


Zen. 

Momentul prezent defineşte toată realitatea noastră. 
Să ne dorim să treacă înseamnă să vrem ca viata noastră 
să se scurgă mai repede. Drumurile zilnice, mai ales cele 
spre casă, sunt pline de momente care ne testează 
răbdarea, amabilitatea şi empatia. Aşadar, ne oferă o 
ocazie de a cultiva aceste calităţi, dacă suntem capabili să 
întâmpinăm astfel de încercări cu intenţie. 

Pentru acest exerciţiu, impune-ti să fii plin de bunătate 
iubitoare pentru orice şofer, maşină, pasager din tren sau 
din autobuz care îţi provoacă nelinişte, frustrare sau furie 
în timp ce iti faci treburile sau te indrepti spre locul de 
muncă. Gandeste-te că nu cunoşti experienţa prin care 
trece cealaltă persoană şi formulează limpede - în minte 
sau cu voce tare, în funcţie de situaţie - o dorinţă 
aspirationala pentru ca ea să fie în siguranţă, fericită si 
bine. Permite furiei şi frustrării să se dizolve la lumina 
empatiei intenţionate şi a grijii reale pentru fiinţele cu 


care împărţi drumul. 


CORVEZILE CA PRACTICĂ 


Fericirea poate fi găsită doar în momentul prezent, nu 
într-o existenţă îndepărtată în care vom duce o viaţă plină 
de relaxare. Dar e uşor să te simţi copleşit sau fără chef 
când infrunti treburile mărunte şi sarcinile majore impuse 
de vieţile noastre casnice de zi cu zi. Acest fel de 
frustrare necesită o reimaginare a aşteptărilor personale 
de la viaţă. Singurul mod de a da un sens vieţii este să-l 
derivăm din experienţa prezentă, chiar şi atunci când 
include o sarcină care nu ne încântă. 


Pentru acest exerciţiu, începe prin a face o listă cu res- 

ponsabilităţile casnice săptămânale pe care trebuie să le 


PARADOXUL DE SEARĂ: 
CINA LUI DESHAN 


Deshan, maestrul Sutrei Diamantului, a călătorit odată 
în sudul Chinei pentru a studia pretenţiile unor călugări 
zen despre care se spunea că susțineau ca au atins 
iluminarea doar prin meditaţie, fără a se baza pe textele 
sacre. Pornind la drum ca să-i aducă pe calea cea bună, 
Deshan s-a oprit la mijlocul călătoriei sale ca să ia cina. 
Salutând-o pe bătrâna care îl servea, Deshan i-a explicat 
misiunea sa. Hangiţa i-a răspuns: „Ce minunat! Am o 
întrebare pentru tine, fiindcă eşti atât de înţelept.” 
Deshan i-a spus: ,intreaba-ma orice.”, iar femeia a 
continuat: ,,Textul Sutrei Diamantului spune că mintea 
trecută nu poate fi atinsă deoarece a trecut deja, mintea 
prezentă nu poate fi atinsă căci dispare în trecut imediat 
ce se împlineşte, iar mintea viitoare nu poate fi atinsă, 
nefiind încă prezentă. Cu ce fel de minte îţi vei mânca 
cina?” Deshan s-a bâlbâit puţin, dar nu a putut răspunde 


în cele din urmă. 


îndeplineşti. Apoi, adaugă câte una dintre ele pe zi în 
practica ta de meditaţie formală. 

De exemplu, în loc să stai în meditaţie douăzeci de mi- 
nute, rămâi doar zece minute şi păstrează intenţia 
meditativă şi atenţia extinsă şi în timpul îndeplinirii unei 
sarcini casnice, cum ar fi împăturirea rufelor. Rezolvă 


obligaţia pe care o ai într-un mod meditativ, intorcandu-te 

la momentul prezent şi la îndatorirea respectivă atunci 
când mintea începe să rătăcească. întreabă-te: Prin ce 
diferă meditaţia pe un scaun sau pe o pernă de aranjarea 
hainelor sau a vaselor? Dacă tot găseşti motive pentru a 
deosebi aceste activităţi, continuă practica pentru a vedea 
dincolo de asemenea împărțiri arbitrare si a te lăsa 


influenţat de armonie. 


MÂNCAREA-LEAC 


În mod tradiţional, călugării zen au doar o masă 
principală pe zi, înainte de amiază; în rest, au parte de 
ceai şi/sau de mici gustări dimineaţa şi peste zi. La 
început, masa de seară era permisă în codul monastic 
budist doar ca leac, iar în cele din urmă a ajuns să fie 
cunoscută drept „mâncare-leac”. De obicei, consta dintr-o 
supă şi nu era consistentă, pentru a evita indigestia sau 
deranjarea stomacului şi tulburarea sistemului digestiv (şi 
deci a minţii) prea mult înainte de somn. 

în cazul a mulţi dintre noi, pregătirea cinei seara 
târziu, după o zi lungă de muncă, devine o sarcină 
considerabilă, nu doar din cauza preparării acesteia, cât 
mai ales a lipsei de energie pe care o avem de obicei 
pentru a mânca şi apoi pentru a curăța în urmă. 

în privinţa acestui exerciţiu, ia în considerare posibili- 
tatea de a-ţi simplifica mesele de seară şi de a le 
considera drept o terapie pentru menţinerea corpului 
sănătos mai degrabă decât un combustibil principal 
pentru viaţă. De exemplu, ai putea pregăti o oală mare de 
supă pe care o poţi portiona cu uşurinţă şi reincalzi in 


timpul săptămânii. O altă opţiune poate fi o salată uşor de 

făcut şi de digerat, în ce mod pregătirea şi simplificarea 
mesei ar putea să schimbe experienţa ta seara, mai ales 


după o zi de muncă? 


GĂTITUL CA ARTĂ 


în lumea noastră modernă şi tot mai ocupată, gătitul este 
o sarcină adesea transferată pe tărâmul comoditatii. 
Restaurantele, alimentele preparate la cuptorul cu 
microunde şi serviciile de livrare domină latura culinară a 
vieţii multor oameni moderni. Acesta ar putea fi un 
exemplu de cum ignorăm viaţa din cauza unui calcul 
simplist. De multe ori căutăm convenabilul urmărind să 
creăm un spaţiu pentru nimic în mod special, în speranţa 
că un astfel de loc liber va deveni un incubator pentru 
fericire şi atingerea unui scop. 

Dacă până şi munca poate fi considerată viaţă, cât de 
uşor este atunci să ne imaginăm gătitul ca pe o activitate 
esenţială a umanităţii? Cu puţină practică sau privind 
gatitul ca pe un exerciţiu, lucrul pe care eşti tentat să-l 
consideri drept o povară sau o neplăcere poate deveni 
treptat o activitate plăcută şi satisfăcătoare, o parte 
integrantă a experienţei tale de viaţă. 

Pentru acest exerciţiu, sarcina ta constă în a privi găti- 
tul ca pe o artă funcţională. Se spune că mâncăm mai 
întâi cu ochii, apoi cu nasul şi în cele din urmă cu gura, 
aşa că mai bine gândeşte-te în ce mod ai putea aborda 
gătitul ca pe o oportunitate de a realiza ceva artistic şi de 
a-ţi îmbogăţi viaţa atât din punct de vedere creativ, cât şi 
estetic. Dacă ştii nişte reţete pe care ti-ar plăcea să le 


încerci, dar le-ai tot evitat deoarece ar dura mult să le faci 

sau ti se par prea complicate, alege una pe care să o 
prepari constant cu intenţie, până devine o parte a zilei 
tale aducătoare de satisfacţie. Dacă simţi ca nu ai 
aptitudini culinare, caută o reţetă uşoară pe care să o 


înveţi uşor. 


ADOPTÂND SIMPLITATEA 


Conform înţelepciunii populare, ar trebui ca în fiecare zi 
„să mâncăm un curcubeu”, adică să avem o dietă variată, 
incluzând fructe şi legume proaspete de diferite culori, 
forme, texturi şi arome. Aceasta este o invitaţie la a ne în- 
depărta de mâncarea banală şi excesiv de procesată, atât 
de comună în dietele moderne, şi să ne îndreptăm mai des 
spre raionul de legume şi fructe sau să mergem la piaţă 
unde, în simplitatea darului naturii, găsim esenţa 
mâncării ca medicament şi ca artă. 

Pentru acest exerciţiu, te îndemn să mergi la 
magazinul apropiat de casa ta şi să cumperi ingrediente 
proaspete, neprocesate, ce pot fi combinate sau preparate 
singure, fără prea mult efort. Ai putea face o salată sau 
fierbe un cartof, aromându-l cu puţină sare şi unt. Câteva 
verdeturi, peste care pui sare şi ulei de măsline, cu un 
strop de lămâie, pot alcătui o masă bogată dacă o 
mănânci atent, îngăduind experienţei culorii, mirosului, 
texturii şi gustului să se manifeste, fără a le respinge şi 
fără a vedea preparatul ca fiind „doar o salată”. 

Doar cerul este limita, atât timp cât esenţa practicii ră- 
mâne intactă: acceptarea simplităţii ingredientelor şi a 
pregătirii mâncării, precum şi consumarea lor conştientă 


pentru ceea ce sunt. 

DHARMA PENTRU SEARĂ: 
VERSURILE DE SEARĂ 
ALE LUI DOGEN 


Adeseori, ultimele cuvinte rostite zilnic de practicantii 
şcolii japoneze zen Soto sunt invocate sub forma unor 
versuri create de fondatorul acesteia, marele maestru 
Fihei Dógen. Versurile sună astfel: „Permite-mi să-ţi 
amintesc respectuos că viaţa şi moartea au o importanţă 
supremă. Timpul trece repede, iar oportunitatea se 
pierde. Fiecare dintre noi trebuie să se străduiască să 
ajungă la trezire. Trezire, la aminte! Odată cu noaptea 
aceasta, zilele ti se imputineaza. Nu-ţi risipi viata.” 

Cu siguranţă, versurile acestea sobre îţi lasă un gust 
amar înainte să te cufunzi în liniştea plănuită pentru sfâr- 
şitul serii, dar totuşi sunt profund adevărate. Fiecare mo- 
ment al vieţii noastre este viaţa noastră. Şi atunci ne 
punem întrebarea: „Cum vrem să trăim?” Este foarte 
posibil să trecem printr-o viaţă alcătuită din momente tot 
mai scurte, definite de indispoziţii şi nemulțumiri, 
dorindu-ne ca lucrurile să stea altfel. însă la fel de posibil 
este să şi profităm de înţelepciunea care ne stă la 
îndemână şi să trăim cu intenţie, cu scop, dar şi cu 
bucuria care de obicei însoţeşte o viată de armonie 


conştientă. 


PRACTICA ODIHNE! SI A RELAXĂRII 


Ce înseamnă „să-ţi iroseşti viaţa”? Pentru maestrul 
Dogen, răspunsul ar fi simplu: să-ţi iroseşti viaţa în 


obstacolele create de ignoranță, care duc la suferinţă. 

Aceasta se aplică nu doar momentelor obişnuite de la 
locul tau de munca si responsabilităţilor casnice, dupa 
cum am discutat, ci si clipelor care ne aduc placere si 
bucurie. Calea de urmat in acele momente, dar si in 
altele, este integrarea: să acordăm atenţie si respect în 
egală măsură întregii noastre experienţe, manifestând pur 
şi simplu o atitudine conştientă. 

Pentru acest exerciţiu, sarcina ta este să tratezi cu 
atenţie zen cele mai plăcute şi relaxante momente din 
viaţa ta, în loc să fii cu totul absorbit de o activitate 
anume. Când mergi la film sau la un concert, la un 
eveniment sportiv sau la o altă distracţie antrenantă, 
opreşte-te o clipă pentru a-ţi conştientiza respiraţia şi a 
simţi atracţia gravitaţiei care te fixează în acel moment şi 
în acel loc. Analizează-te. Te con- centrezi pe aici şi 
acum? 

Grija pentru odihnă şi relaxare reprezintă o sarcină di- 
ficilă, la fel şi încercarea de a transforma situaţiile dificile 
în nişte „momente zen” de concentrare. Totuşi, tocmai 


acesta este aluatul din care creşte integrarea. 


SFINTELE GRIJI 


Sfârşitul zilei reprezintă momentul când mulţi oameni în- 
cearcă să se liniştească, să se reculeagă şi să-şi reîncarce 
bateriile. Totuşi, frecvent, tocmai când avem un răgaz de 
la grijile cele mai presante ale zilei, mintea noastră 
hoinăreşte şi meditează la ce a rămas neterminat sau 
chiar la chestiuni în cazul cărora nu se mai poate face 
nimic. în fazele de început ale meditatiei zen, poate fi 


tentant să folosim meditaţia ca pe o modalitate de a scăpa 

de aceste sentimente şi de a trăi o stare de fericire pură. 
Să fie clar: acest lucru este contrar scopurilor şi 
obiectivelor practicii zen. 

Minţile noastre fac totul, iar atenţia pe care o oferim 
devine astfel singurul lucru ce desparte cerul de pământ 
şi raiul de iad. Pentru acest exerciţiu, obiectivul tău este 
să tratezi într-o manieră blândă grijile de peste zi care te 
preocupă, fără să le exagerezi. 

Când simţi că atentia iti este deturnata de vreo neli- 
nişte sau grijă, chiar dacă te apasă greu sau persistă 
undeva în fundal, nu încerca să o alungi sau nu te lăsa 
distras, în schimb, întâmpină fiecare trăire cu toată 
atenţia. 

Analizează fiecare grijă din mintea ta cu interesul 
cuvenit. Recunoaşte ce te nelinişteşte cu privire la acea 
problemă. Poţi face acest lucru sub forma unei meditații 
în 

> > gând (pagina 101) sau, mai puţin formal, în 
timp ce stai pe un scaun sau culcat în pat, în timp ce 
mergi sau faci vreun lucru obişnuit. 


> 


Aminteste-ti că acum tot ce putea fi făcut astăzi a fost 
îndeplinit. Analizează-ţi mintea şi simte cum problemele 
devin mai puţin stringente pe măsură ce le acorzi atenţia 


cuvenită. 


PRACTICA IGIENEI SOMNULUI 


Un somn de calitate este un aspect esenţial al unei vieţi 
de calitate. înţelepciunea zen tradiţională ne cere să 
urmărim ritmurile zilei, mergând la culcare odată cu 


apusul şi trezindu-ne la răsărit (sau puţin mai devreme). 

Tradiţia ne sfătuieşte chiar să dormim pe partea stângă 
pentru a preveni refluxul acid, să evităm să mâncăm 
aproape de ora când mergem la culcare sau măcar să 
încercăm să luăm o masă uşoară, dacă nu putem renunţa 
de tot la ea. Cu toate acestea, viaţa modernă se află de 
multe ori în contradicţie cu aceste sfaturi simple, 
deoarece diverse necesităţi ne pot influenţa programul 
obişnuit. în cadrul exerciţiului, trebuie să analizezi aceste 
necesităţi, să identifici limpede ce alegeri ai în privinţa 
activităţilor dinainte de culcare şi să faci schimbările 
necesare pentru a obţine odihna nocturnă adecvată. 
Printre instrucţiunile generale pentru o bună igienă a 
somnului se numără o oră constantă de culcare (chiar şi 
în weekend) şi posibilitatea de a dormi suficient, astfel 
încât să te trezeşti odihnit (adică între şase şi opt ore de 
somn), încearcă să Stabileşti un ritual liniştitor înainte de 
ora de culcare. Ai putea recita versurile de seară ale lui 
Dogen, urmate poate de o meditaţie de seară, apoi deo 
tăcere auto- impusă (fără dispozitive electronice sau 
ecrane înjur) pentru restul serii. Activităţi precum lectura 
sau completarea unui jurnal, într-o lumină mai slabă şi 
mai caldă decât cea pe care o foloseşti în timpul zilei, sunt 
binevenite ca făcând parte dintr-o igienă a somnului în 


concordanţă cu practica ta zen. 
V 


Deoarece fericirea se produce în momentul prezent, nu 
într-un viitor imaginar, filozofia zen ne încurajează să ne 


analizăm şi să ne conectăm cu întreaga noastră viaţă, 

inclusiv cu jobul, îndatoririle casnice şi responsabilitatile, 


dar şi cu momentele de plăcere şi de bucurie. 


Momentele dificile precum stresul unei navete zilnice 
reprezintă o oportunitate de a cultiva răbdarea, amabi- 


litatea şi empatia. 


Gătirea mâncării şi pregătirea meselor sunt activităţi 
profund umane. Putem şi ar trebui să le integrăm în ex- 
perienta noastră de viata ca întreg, nu să le tratăm de 


parcă ar fi nişte corvezi. 


Zen nu reprezintă o modalitate de a evita lucrurile de- 
ranjante. Mai degrabă, el ne încurajează să acordăm gri- 
jilor atenţia noastră deplină, ca să le putem accepta şi să 


actionam în concordantă cu realitatea. 


> 5 

FERICIREA ZEN 
CAND FERICIREA 
PARE IMPOSIBILA 


Există multă înţelepciune în tradiţiile estice de meditaţie 
care ne sfătuiesc astfel: „Antrenează-te atunci când poţi; 
vei avea nevoie atunci când nu poţi.” Vieţile noastre pot fi 
uneori atât de aglomerate, încât o meditaţie de lungă 
durată - sau orice sarcină neproductivă - pare imposibilă. 
Dar timpul potrivit pentru a ne antrena şi a ne lua viaţa în 
propriile mâini este mereu momentul prezent. în acest 
capitol, vom explora diverse modalităţi de a folosi 
practica zen atunci când pare imposibil, când ne este 
dificil să abordam experienţa imediată cu intenţie si cu 


atentie. 
Maria: Zenul în momente dificile 


Maria, care îşi creşte singură cei trei băieţi, şi-a pierdut 


de curând slujba din cauza reducerilor de personal. Pe o 


piaţă a muncii dificilă, ea a acceptat repede primul job 
care i-a fost oferit ca să-şi poată plăti facturile şi să aibă 
grijă de copii, chiar dacă acest lucru venea la pachet cu o 
perioadă de probă de nouăzeci de zile. în acest interval, 
Maria nu urma să primească beneficii medicale şi nici nu 
avea voie să-şi ia concediu medical sau de odihnă. 

Pentru familia Măriei situaţia era grea. Tatăl ei se afla 
în faza terminală a unei bătălii îndelungate cu o boală 
incurabilă. Primea mereu telefoane de la mama şi surorile 
ei în legătură cu starea de sănătate a tatălui său şi în 


aceste momente ar fi vrut 


> 


să fie lângă ei. Dar nu putea să plece de la noul job. 
Temându-se că-şi va pierde casa şi nu îşi va găsi o altă 
slujbă adecvată, Maria rezista presiunii de la serviciu, dar 
se chinuia gestionân- du-şi emoţiile şi relaţiile de familie 
cât de bine putea. 

învățase să mediteze în timpul unei zile de recreere 
organizate la fostul loc de muncă. Observând că meditaţia 
o ajuta să se concentreze mai bine şi să fie mai calmă 
peste zi, Maria practica în fiecare dimineaţă meditaţia în 
şezut. însă, în ultima vreme, îi era greu să termine 
sesiunile de douăzeci de minute. Mintea Măriei hoinărea 
şi femeia începea rapid să reflecteze la situaţia sa, la 
familie şi, mai ales, la sentimentele ei de disperare. Nu 
ştiu pur şi simplu ce să fac, gândea Maria. Nu ştiu nici 
măcar ce fac acum. Ridicându-se din meditaţie cu mult 


înainte 


> 


de scurgerea celor douăzeci de minute, Maria se apuca de 


rezolvarea îndatoririlor zilei respective. 


ALEGEREA UNUI DOMENIU DE CONTEMPLARE 


Practicarea meditatiei în şezut este de multe ori înţeleasă 
greşit. Considerată adesea o activitate menită doar să-ţi 
limpezească gândurile şi să elimine stresul, disciplina me- 
ditaţiei înseamnă ceva mult mai profund de atât. în zen, 
limpezirea gândurilor nu este un scop în sine. Mai 
degrabă liniştea şi claritatea minţii atinse prin meditaţie 
pot crea un domeniu de contemplare, ca un ecran curat 
pe care putem lucra. Dar ce putem lucra? Meditatia, în 
general, şi zenul, în particular, nu ar trebui privite doar 
ca nişte instrumente pentru a ajunge la productivitate şi 
eficienţă în exterior. „Marea lucrare a vieţii şi a morţii” 
(cum este numit deseori zenul de către adepţii sai) 
include şi asemenea concepte, dar merge dincolo de ele. 

Pentru acest exerciţiu, după ce ai ajuns să-l practici 
periodic, observă cu atenţie care pare a fi apogeul 
sesiunii tale de meditaţie. De exemplu, ar putea fi 
gândurile şi fluxurile de conştiinţă aparent neregulate 
care se integrează într-un tot coerent. în loc să renunti la 
acel moment pentru a-ţi continua ziua, fă o pauză şi 
zaboveste putin. 

Cand poti face acest lucru constant, abordeaza grijile 
pe care le porţi în inimă si care atârnă greu asupra buna- 
stării şi a vieţii tale interioare. Examinează-le, dacă este 
posibil deconstruieşte-le şi familiarizează-te foarte bine cu 
aceste poveri. Lucrarea interioară pe care încerci să o 
îndeplineşti prin această practică este aceea de a 
înţelege, de a da un sens acolo unde părea să nu existe 


niciunul şi de a deveni una cu experienţele tale de viaţă, 

ca un tot integrat. 


JELIREA CU INTENȚIE 


în latura liturgică a tradiţiei zen, există numeroase ritua- 
luri care au fost instituite ca să-i ajute pe adepţii zen în 
apele uneori tulburi ale vieţii, folosind puterile clarifica- 
toare ale intenţiei şi atenţiei. Una dintre pierderile cele 
mai însemnate pe care le au oamenii în decursul vieţii lor 
este cea a fiinţelor dragi sau a relaţiilor, de multi ori în 
ghearele mortii, dar şi din cauza diverselor forte şi 
condiţii. în lumea vestică, se aşteaptă ca jelirea noastră să 
fie frumos manifestată o singură dată, pentru ca apoi să 
nu-şi mai facă niciodată apariţia în public (cu excepţia 
cabinetului unui psiholog, poate). 

în practica zen a jelitului, mai ales în cazul morţii cuiva 
drag, pierderea suferită de cineva este invocată în experi- 
enta sa zilnică şi în practică timp de minimum patruzeci si 
nouă de zile, apoi din nou la o sută de zile şi la un an. 
Acestea sunt aşteptările minime. în acest timp, trebuie să 
aduci ofrande (adecvate pierderii sau relaţiei) la un mic 
altar şi să meditezi în faţa lui, perseverând în acest 
domeniu de meditaţie stabilit în practica ta zen şi 
analizandu-ti sentimentele şi gândurile. 

La finalul fiecărei sesiuni, îţi exprimi intenţia ca 
beneficiile practicii tale să se extindă asupra persoanei 
dragi dispărute în misterul tranziţiei sau necazului său. 
De exemplu, ai putea spune: „Fie ca... să fie fericit şi 
sănătos!”, „Fie ca renaşterea să-i fie grabnică şi sub bune 
auspicii!” sau „Fie ca drumul în necunoscut să fie 


confortabil, sigur şi plin de semnificatii!”, adăugând „Fie 

ca beneficiile practicii mele să lucreze către atingerea 
acestor țeluri!” Această practică ajută la atingerea 
acceptării, la promovarea generozitatii şi la prevenirea 


unei posibile traume legate de pierderea suferită. 


PRIVIND DINCOLO DE CONVENȚIA DUALITATII 


Fundamentul filozofic primar al lumii vestice este ipoteza 
dualitatii: bun sau rau, deschis sau inchis, acesta sau 
acela. De multe ori, gândirea dualistă ne limitează 
potentialul deoarece ne infatiseaza neclar calea ca fiind 


doar o serie de 


>> 


decizii binare interconectate. Traditia zen contesta in mod 
direct acest tip de gândire, observând ca adesea 
contrariile pot ocupa acelasi spatiu si, in cele din urma, 
pot exista intr-o reciprocitate incluziva. 

Pentru acest exerciţiu, exploreaza-ti gândirea dualistă 
observând folosirea cuvântului sau. Acordă-ti o zi ori mai 
multe pentru a cerceta când apare acest termen în gându- 
rile sau în vorbele tale. Fă un experiment şi înlocuieşte-l 
pe sau cu şi. Cât de des indică acest efort o opţiune sau o 
cale pe care altfel ai fi ignorat-o ori ai fi considerat-o 
imposibilă? Cât de sigur eşti că nu se poate folosi sz'? 

De exemplu, putem spune: „Aş putea să-mi dau 
demisia sau aş putea face destui bani ca să 
supraviețuiesc.” în termeni psihologici, aceasta este o 
gândire de tipul „totul sau nimic”. Mai adevărat şi mai 
favorabil pentru deplinătatea potenţialului vieţii si a 
experienţei ar fi să spunem: „Aş putea să-mi dau demisia 


şi să fac destui bani ca să supraviețuiesc făcând altceva.” 

Gândirea convenţională nu este decât un mod de a 
face fata realităţii. Neconventionalul, ce poate fi accesat 
prin practica zen neîntreruptă, este posibil să facă faţă 
nevoilor tale indiferent de impas, cu mai multă libertate şi 
într-un mod mai potrivit decât gândirea binară „totul sau 


nimic”. 


PARADOXUL PENTRU 
MOMENTELE DIFICILE 


Maestrul zen Ko Bong a întrebat odată: „Dacă întregul 
univers ar lua foc, prin ce fel de samadhi |stare 
superioară de conştiinţă] ai putea scăpa fără să fii ars?” 
Toate experienţele şi toţi oamenii, toate locurile şi 
lucrurile sunt temporare, precum lemnul care arde în 
foc. Toate lucrurile ajung într-un final la un sfârşit 
transformator. Maestrul zen Ko Bong ne aminteşte că, şi 
în momentele în care viaţa noastră merge perfect, 
vremelnicia tot se va manifesta. Suntem conştienţi de 
acest lucru? Dacă da, îl acceptăm şi suntem în acord? 


Există vreo soluţie? Dacă da, cum poate fi găsită? 


EXPLORÂND SAMADHI-M 


Cuvântul samadhi se referă la o varietate particulară de 
cufundare meditativă intensă, în care timpul şi spaţiul - 
poate chiar şi şinele - par să se diminueze în eternitatea 
ce susţine fiecare moment. Paradoxul maestrului zen Ko 
Bong afirmă că există mai multe tipuri de samadhi, 


probabil dincolo de aceasta experiență generală 

învăluitoare de care ne lovim uneori în timpul sesiunii de 
meditaţie. Ce tip de cufundare meditativă ne poate ajuta 
să trecem teferi si nevatamati prin încercările pestrite ale 


vieţii? 


Pentru acest exerciţiu, este important 
să-ţi aminteşti cât de valoros este să 
depăşeşti dualitatea - nu să o eviti, ci să 
treci dincolo de ea. în meditaţia ta, pe 
lângă domeniul de meditaţie stabilit, 
gândeşte-te la momente din experienţa 
prezentă sau anterioară care parcă ti-au 
pus pe jar întregul univers. Regăseşte- 
te în aceste experienţe. Fii atent în ce 
stare se afla corpul tău în timpul şi după 
momentul nenorocirii. întreabă-te: 


Este posibil ca starea de a fi ars şi starea de a fi teafăr şi 


nevătămat să coexiste în acelaşi corp? 
Focul poate să se ardă? 


Este posibil să devenim una cu flăcările atotcuprinzătoare 


care se abat uneori asupra experienţei noastre? 


încearcă să-ţi descrii această experienţă fără să folo- 


seşti cuvinte. 


PROVOCAREA EXPERIENȚEI 


Esenţa fundamentală a practicii zen este atenţia concen- 


v 


trată, cultivată cu intenție. Dar care este obiectul acestei 


atentii? în vremuri de tihnă relativă, putem aluneca cu 

uşurinţă, în timpul practicii zen, în modul de relaxare, 
bucurându-ne pur şi simplu de liniştea relativă a 
meditatiei de dragul liniştii. în vremuri dificile, nu avem 
acces la un asemenea parcurs liniştit, lipsit de griji. 
Astfel, dificultatea devine un profesor binevoitor, care ne 
corectează practica îndemnându-ne să cercetăm şi să 
actionam în acord cu re- alitatea vieţii noastre. 

Marele maestru zen Kyong Ho a spus odată: „Nu spera 
la o viaţă fără probleme. O viaţă uşoară are drept rezultat 
o minte leneşă, care îi critică pe alţii.” A continuat 
amintind de sfatul inteleptilor de odinioară, care îi 
îndemnau pe prac- ticanţi „să accepte grijile şi 
problemele acestei vieți”. Pentru acest exercițiu, 
considera-ti antrenamentul de meditaţie ca fiind mai mult 
un moment de conectare decât de deconectare. Şi, în 
ultimă instanţă, un spaţiu în care să accepti realitatea 
prezentă şi să actionezi în consecinţă, cu înţelepciune si 
blandete. 


>> 


inainte de a incepe o sesiune de 
meditatie, intreaba-te: 


Ce ma face sa meditez? 
Ce ma preocupa sau ma tulbura cel mai mult? 


Cand ai identificat grija, în loc să încerci să treci peste 
ea sau să i te sustragi, foloseşte meditaţia pentru a te 
adânci în ea. Cheamă experienţa tulburătoare alături de 
tine în timp ce îi analizezi structura şi elementele 


componente. Devino atât de familiar cu experienţa sau cu 

sentimentul respectiv, încât să simţi că se dizolvă în 
efortul tău de concentrare şi că poţi să treci prin ea ca un 


observator neutru. 


ÎNDURĂ DISCONFORTUL 


Pe parcursul capitolelor acestei cărţi, am explorat 
practica necunoaşterii intenţionate si a refugiului in 
momentul prezent, chiar şi atunci când confortul dorit 
pare să nu existe. Necunoaşterea este o situaţie oarecum 


inconforta- 
>) 


bilă, dar prin intermediul practicii zen ne obisnuim să o 
experimentăm. Preocuparea pentru disconfort tinde să se 
estompeze. 

Acest exerciţiu ne provoacă să privim într-un mod simi- 
lar către disconfortul creat de momentele dificile, fie că 
este vorba despre durere fizică sau emoţională, fie despre 
oboseală, stres sau chiar o nelinişte generalizată. în loc să 
încercăm să depăşim aceste stări sau să le găsim un 
deznodământ acceptabil, practica pe care o propun ne 
cere pur şi simplu să le vedem drept ceea ce sunt şi să le 
permitem să existe, fără a fi nevoie să intervenim activ în 
geneza, stabilizarea sau disoluția lor. în acest moment, tot 
ce trebuie să facem este să fim prezenţi şi atenţi. 

La fel ca în cazul exerciţiului „Provocarea experienţei” 
(pagina 127), pentru această practică intră în starea de 
meditaţie cu gândul la experienţele tale dificile. Observă 
disconfortul sau suferinţa care te frământă cel mai mult 
pe plan mental. în loc să încerci să descompui, să repari, 


să găseşti o soluţie, trebuie pur şi simplu să înduri starea, 

să coexişti proactiv cu disconfortul tău, fără niciun alt 
scop. 

Foarte multe dintre reacţiile noastre în faţa 
experienţelor de viaţă se bazează pe ipoteze de tipul 
„luptă sau fugi”. Acest exerciţiu răstoarnă astfel de 
răspunsuri şi îţi oferă un mijloc de a găsi alinare în 
momentul prezent, oricât de dificil ar fi. 

DHARMA PENTRU 
MOMENTE DIFICILE 


Maestrul zen II Bung călătorea odată cu un vas de pe 
insula Jeju spre Coreea continentala. La jumatatea 
calatoriei, a izbucnit o furtuna care ameninta sa distruga 
barca. Dandu-si seama ca, daca nu se actiona imediat, 
fara indoiala ca vasul s-ar fi scufundat, II Bung s-a uitat la 
ceilalţi călători, dintre care multi se afundasera in 
rugaciune. Adresandu-li-se, II Bung si-a ridicat rucsacul 
de calugar si a strigat: ,Prieteni, acum nu este timp 
pentru rugaciune, ci pentru actiune! Eu sunt un simplu 
calugar. in rucsacul asta e tot avutul meu, pe care sunt 
dispus să-l arunc in mare ca sa usurez vasul si sa ne 
salvam vietile! Daca eu pot face asta, cu siguranta si voi 
sunteti in stare [de acelasi lucru]. Aruncati-va repede 
bagajele si pachetele ca sa stabilizam barca!” 

Tinand cont de sfaturile si exemplul sau, pasagerii au 
început să-şi azvârle bagajele în apă, iar astfel vasul s-a 
stabilizat. După ce a fost aruncat şi ultimul pachet, 
maestrul zen le-a spus celor adunaţi: „Acum, că am făcut 
tot ce stătea în puterile noastre, putem să ne rugăm la 


bodhisattva al compasiunii ca să ne liniştească minţile.” în 

cele din urmă, cerul s-a înseninat, barca şi-a recăpătat 
echilibrul şi toţi pasagerii au ajuns la mal teferi si 


nevatamati. 


RUGACIUNEA CA EDUCATIE CONTEMPLATIVA 


In mod conventional se consideră că rugăciunea caută să 


înduplece o putere exterioară să intervină în vieţile 
noastre şi să schimbe cursul evenimentelor spre o direcţie 
pe care o preferam. Ar fi uşor să legăm povestea 
maestrului II Bung de vechea zicală „Dumnezeu îi ajută 
pe cei ce se ajută singuri.”, dar mai există şi o alta 
interpretare: rugăciunea este o activitate permanentă a 
inimii omului de-a lungul timpului, al spaţiului şi al 
culturii. în limitele acestei descrieri, rugăciunea nu ar 
trebui să includă speranţa pentru un rezultat diferit sau 
să fie menită unui destinatar anume (su- prapământesc 
sau de altă natură). Mai degrabă rugăciunea poate avea 
rolul spontan de a da formă experienţei noastre 
interioare, ca să o abordam cu luciditate şi constienta. 
Pentru acest exerciţiu, exprima-ti liber, în scris sau 
prin limbaj, grijile, dorinţele, manifestările şi sentimentele 
de recunoştinţă pe care le porţi în inimă. Nu trebuie să le 
direc- tionezi către nimeni sau nimic, decât către acest 
moment în care se ivesc experienţele tale. Fie în timpul 
acestui exerciţiu, fie în reflecţiile ulterioare, observa cum 
un astfel de lucru înlesneşte catharsisul, lasandu-ti inima 


să se exprime ca atare. 


RENUNTAREA CA ARMONIE 


Oamenii sunt înclinați să pună pret în mod ilogic pe 

acumularea de experienţe şi posesiuni fizice. Aşa cum 
maestrul zen II Bung a oferit un exemplu rapid renunțând 
la toate bunurile sale lumeşti, această practică ne invită 
să cercetăm de ce posesiuni ne agatam in mod nepotrivit. 
Adesea, procesul de a întâmpina fiecare moment cu 
conştientă, acţionând în armonie cu acesta, va necesita 
renunțare şi sacrificiu, după cum a constatat II Bung. 
întreabă-te: Care este lucrul de care ma agat, ce îmi li- 
mitează alegerile şi mă împiedică să fiu unde şi cum ar 
trebui să fiu în acest moment? Oare este vorba despre un 
job bine plătit, care nu-mi mai lasă timp pentru nimic 
altceva? Poate că e imaginea unui sine perfect pe care mi- 
e imposibil s-o menţin? Provoaca-te să renunti la un astfel 


de lucru. 


MAI SCUTEŞTE-TE PUTIN (PROCEDEAZĂ LA FEL SI 
CU ALȚII) 


Maestrul zen iconoclast Ikkyu Sojun, care a trăit in 


I v 


Japonia, în secolul al XV-lea, a observat odată că „Ceea ce 
ieri era clar azi pare stupid.” într-un alt pasaj, mai 
devreme, am făcut observaţia că până şi viaţa unui 
maestru zen nu e nimic altceva decât o greşeală continuă. 
Şi atunci cum putem noi, abia păşind pe calea zen, să ne 
antrenăm? Care este aşa-zisa cale dreaptă de a practica şi 
a manifesta trezirea? 

Maestrul zen Taizan Maezumi a comparat deseori 
imaginea iluminării cu „luna incetosata” (în contrast cu 
„soarele strălucitor”). Astfel, ultima practică prezentată în 


această carte este cea a iertării, care până la urmă nu 

reprezintă decât rezultatul dintre conştientizare şi 
acceptare, fiind în esenţă o funcţie a armoniei. 

Cu toţii ne-am lovit, la un moment dat, la un deget de 
la un picior, orbecăind prin lumina obscură a înserării. 
Oricât de intensă ar fi durerea resimţită imediat, nu ne 
invinovatim şi nici nu ne dispretuim din acest motiv. De 
obicei, asa cum durerea din deget isi urmeaza cursul, la 
fel se intampla si cu emotiile incontrolabile care o 
însoțesc, iar viata continua (probabil, într-un ritm 
schiopatat pentru o vreme). La fel trebuie sa-ti privesti si 
tu intreaga viata ca discipol zen. 

in acest caz instructiunile sunt simple: larta-te, iarta-i 
pe ceilalti si accepta luminile si umbrele lunii incetosate, 


pe care vei ajunge sa o cunosti foarte bine in practica ta. 

DE RETINUT 


în tradiţia zen, meditaţia nu este un scop în sine. Liniştea 
şi claritatea aduse de practica meditatiei pot reprezenta 
fundalul pe care vei examina şi vei înţelege preocupările 


inimii tale. 


Tradiţia zen contestă gândirea binară şi ne invită să în- 


locuim cuvântul sau cu si. 


Meditaţia reprezintă o oportunitate de a exista împreună 
cu experienţele noastre tulburătoare şi de a le accepta ca 
realitate curentă, astfel încât să putem acţiona cores- 


punzător, cu înţelepciune şi blandete. 


Rugăciunea poate fi considerată o formă şi o expresie a 
grijilor, a dorințelor, a sperantelor, a manifestărilor şi a 


recunostintei noastre. 


> > 


Iluminarea a fost comparată cu o „lună incetosata”; de 
aceea ar trebui să ne iertăm pe noi înşine, dar şi pe alţii, 


pentru faptul că ne mai poticnim în lumina ei slabă. 

NOTE DE ÎNCHEIERE 


Felicitări! Aproape ai încheiat prima lectură a acestui 
text. Cu puţin noroc, nu doar că te-ai bucurat de o 
perspectivă largă asupra a ceea ce compune şi defineşte 
istoria şi practica tradiţiei zen, ba chiar ai câştigat şi 
experienţă directă sau ai prins gustul pentru zen urmând 
exerciţiile şi meditatiile din aceasta carte. Sper că vei 
continua să le încerci, folosindu-le în viaţa ta, şi că le vei 
cerceta din nou. 

Nu pot exprima îndeajuns importanţa consecventei şi a 
revenirii în practica zen. Chiar dacă uneori eforturile 
noastre ne oferă indicii uşor dobândite despre existenţă, 
care ne încurajează în călătoria viitoare, acţiunea începe 
abia când simţim rezistenţă. Când noutatea ce constă în a 
începe practica zen se atenuează, când forţele 
familiarităţii îţi reclamă atenţia in altă parte, când începi 
să simţi că nu ai nimic de văzut dincolo de proverbiala 
cortină, tu continuă. Până nu treci de acel punct, nu 
practici decât de dragul practicii. Bineînţeles că şi acest 
fapt este nobil, dar nu înseamnă totuşi angajarea în 
obiceiul care a adus de-a lungul timpului adepților zen 
pacea, bucuria, calmul şi experienţa ce ar putea fi 
considerate fericite. 

De puţine ori viaţa ne oferă soluţii rapide. Pentru aceia 
dintre noi înclinați spre o observare mai atentă, ea ne 


pune totuşi la dispoziţie nişte căi sigure de a ieşi din 

încurcături. Căi ce, în ciuda claritatii lor, sunt valoroase si 
pline de înţeles doar când sunt urmate. Zenul este o astfel 
de cale. 

Calea zen înseamnă să găseşti alinare în simpla 
atenţie şi conştientizare. Este o cale deschisă tuturor, dar 
atât de simplă încât multi sunt înclinați să o respingă 
înainte de vreme, presupunând că nu merită să acorde o 
atenţie profundă conţinutului şi proceselor vieţii lor. Aici 
trebuie să ai cea mai mare grijă când continui practica 
zen - la presupunerea că deja ai înţeles. Fie că 
antrenamentul durează de o zi, un an sau o decadă, 
trebuie să te fereşti să te consideri atotştiutor şi să 
păstrezi o minte de începător. Momentul prezent este 
mereu revigorant, nou şi reprezintă, de fapt, eternitatea. 

Reîntorcându-ne pe calea zen de fiecare dată când ne 
îndepărtăm de ea, observăm că aceasta nu se pierde, ba 
chiar se extinde, cuprinzând întreaga noastră realitate şi 
înţelegerea faptului ca sacrul moment prezent, în 
deplinătatea sa, este pentru totdeauna şi mereu suficient. 
Aici, în aceasta suficienta, ne putem abandona 
procupările pentru claritate şi stupiditate, pentru 
înţelepciune şi naivitate, ba chiar pentru fericire. Viaţa şi 
fericirea vin de la sine, dacă le permitem. Aşa că, te rog, 


înainte de orice, fii atent şi consecvent. 

RESURSE 


Resurse fundamentale 


Potrivit cunoştinţelor şi preferințelor autorului, urmatoa- 
rele texte se numără printre cele mai cuprinzătoare şi 
accesibile introduceri în tradiţia zen, disponibile pe piaţa 
de carte, fiecare reprezentând o lucrare clasică a mişcării 
zen emergente în lumea vestică şi în limba engleză. 

Textul lui Seung Sahn oferă o analiză cuprinzătoare şi 
orientată spre cursant a mişcărilor, a şcolilor şi a textelor 
majore ale tradiţiei budiste mai largi care a culminat cu 
naşterea şi perfecţionarea şcolii din epoca contemporană. 

Textul lui Thien An Thich reprezintă o colecţie de prac- 
tici clasice ale şcolii zen în general, fără accent de sectă, 
care invită studenţii în practica filozofiilor zen, în loc să le 
prezinte drept judecăţi de înaltă valoare. 

în cele din urmă, textul lui Shunryu Suzuki este funda- 
mental în gândirea zen, un fel de flux de înregistrare con- 
ştientă din partea unuia dintre cei mai mari maeştri ai se- 


colului XX. înţelesul şi conţinutul textului evoluează odată 


>>> 


cu practica elevului, chiar şi de-a lungul decadelor. 


Sahn, Seung. The Compass of Zen (Shambhala Dragon 
Editions). Editată de Hyon Gak. Boston: Shambhala 

Publication, 1997. 


Suzuki, Shunryu. Zen Mind, Beginner's Mind: Informai 
Talks on Zen Meditation and Practice. New York: 
Weatherhill, 1970. (Ediţia în română a apărut la 
Editura Herald, în 2018, sub titlul Mintea Zen. Mintea 


începătorului) 


Thich, Thien An. Zen Philosophy, Zen Practice. Berkeley: 
Dharma Publishing, 1975. 


Colecţii de paradoxuri, versuri 
şi parabole 


Următoarele titluri reprezintă o selecţie de cugetări zen 
aşa cum apar în textele sacre, precum prezentările lui 
Zenkei Shibayama şi Thomas Cleary ale colecţiilor de 
paradoxuri Gateless Barrier si Blue Cliff Record. Cartea 
lui Murphy readuce la viata in lumea moderna vechile 
antologii de koan-\in, continand o varietate de pilde si de 
marturii ale intalnirilor cu maestrii din zilele noastre, in 
situatii contemporane. in cele din urma, traducerea lui 
Mitchell a scrierii daoiste clasice Tao Te Ching ofera o 
lectura documentata despre zen a unuia dintre textele 
sacre fundamentale ale religiilor lumii, care se afla cu 


siguranta in centrul traditiei zen. 


Cleary, Thomas. Secrets of the Blue Cliff Record: Zen 


Com- ments by Hakuin and Tenkei. Boston: Shambhala 

Publica- tions, 2000. 


Murphy, Sean. One Bird, One Stone: 108 American Zen 


Stories. New York: Renaissance Books, 2002. 


Shibayama, Zenkei. Gateless Barrier: Zen Comments on 
the Mumonkan. Traducere de Sumiko Kudo. Boston: 
Shambhala Publications, 2000. 


Tzu, Lao. Tao Te Ching: A New English Version. 
Traducere de Stephen Mitchell, New York: Harper 
Perennial Modern Classics, 2006. (Editia in romana a 
aparut la Editura Antet, in 2013, sub titlul Tao Te 
Ching. Calea si Puterea) 


Biografii ale specialiştilor 


Următoarele titluri conţin biografiile a două femei occi- 
dentale (venerabilele Jiyu-Kennett Roshi şi Gesshin Gre- 
enwood) şi a doi bărbaţi (venerabilii James Ford Roshi şi 
Dennis Kelly Roshi) şi prezintă clar antrenamentul zen în 
secolele XX şi XXI, în Asia şi America. Cu siguranţă că 
aceste texte îi vor captiva, îi vor inspira şi îi vor instrui pe 


adepţii devotați, dar şi pe cercetătorii acestui subiect. 


Ford, James Ishmael. If You're Lucky, Your Heart Will 
Break: Field Notes from a Zen Life. Somerville, MA: 
Wisdom Publications, 2012. 


Greenwood, Gesshin Claire. Bow First, Ask Questions 

Later: Ordination, Love, and Monastic Zen în Japan. 
Somerville, MA: Wisdom Publications, 2018. 


Jiyu-Kennett, P. T. N. H. The Wild White Goose: The Diary 
of a Female Zen Priest, editia a Il-a Mount Shasta, CA: 
Shasta Abbey, 2002. 


Martin-Smith, Keith. A Heart Blown Open: The Life and 
Practice of Zen Master Jun Po Denis Kelly Roshi. 
Perception Press, 2019. 


Alte resurse 


Textul lui DeSteno are o abordare generala si psihologica 
asupra tradiţiilor religioase şi caută sa lămurească ştiinţa 
din spatele multor forme de practică întâlnite în zen şi în 


cele mai mari tradiţii religioase ale lumii. 


DeSteno, David. How God Works: The Science behind the 
Benefits of Religion. New York: Simon & Schuster, 
2021. 

MULTUMIRI 


Vreau sa transmit in ordine aleatorie sincera mea 
apreciere si tot respectul mentorilor mei spirituali, atat 
formali, cat si informali, fara de care propria practica si, 
prin urmare, ceea ce ii invat pe altii nu ar fi fost posibile: 
Reverendul Al Henager, James Ford Roshi, Reverendul dr. 
Vem Barnet, Al Rappaport Roshi, James Walker SSN, Prea 
Venerabilul Nhu Minh, Venerabilul Hoa Dao, Reverenzii 
Cliff Kroski si Janet Sunderland, Prea Venerabilul 
Suhitananda Mahathero, Wonji Dochong SSN si Susan 


Thorne. 


DESPRE AUTOR 


Reverendul dr. Joshua R. Paszkie- 


_ wicz este cleric al mai multor religii 
si cercetator instruit in traditiile zen 
din Japonia, Coreea si Vietnam. A 
studiat si a predat practica zen in 
toata lumea si a fost delegat oficial la 
numeroase evenimente notabile, 
inclusiv la prima Conferință a 
Liderilor Budisti la Casa 

Albă şi la Ziua Mondială a lui Vesak la Organizaţia 
Natiunilor Unite. Dr. Paszkiewicz a obținut multe diplome 
academice şi certificări în următoarele domenii: religie, 
psihologie, educaţie, afaceri şi îngrijirea sănătăţii. în viaţa 
de zi cu zi, Joshua face practică privată de psihoterapie 
spirituală inte- grativă, predă arte tradiţionale de apărare 
şi deţine funcţia de director spiritual şi consultant al mai 


multor practicanți, profesori sau comunităţi din întreaga 

lume. 

